
Praefatio. 



Ad C. Valerium Catullum, hunc elegantissimum 
poetarum Romanorum, postquam animum intendi 
simulque in universum quidem perspexi eorum opera, 
qui de illo scripserunt , permulta ad eum interpre- 
tandum atque intellegendum facta esse repperi. 
Quamquam autem eorum numerus haud parvus est, 
mox tamen complures mihi quaestiones extiterunt, 
quae ab illis viris doctis aut omnino non aut certe 
parum ab omni parte consideratae atque explicatae 
erant, 

Si editiones omniaque opuscula adhuc de Ca- 
tullo edita breviter comprehendimus , quae illi viri 
docti, quibus interpretatio Catulli haud dubie plu- 
rimum debet, c\n:a operaque strenua, quam nava- 
verunt poetae et enarrando et emendando, effecerunt, 
haec sunt: aut multas sane bene inventas res in 
commentaria diffusa contulerunt, ut Antonius Mure- 
tus; Achilles Statius; Iosephus Scaliger; Palladius 
Fuscus; Antonius Parthenius; Ianus Dousa; Isaa- 
cius Vossius ; I. A. Vulpius; Guil. Doeringius; aut 
in recensendis carminibus elaboraverunt et ad cri- 
ticam rationem correctas editiones confecerunt, ut 



VI 



C. Lachmannus; A. Rossbachius ; L. Schwabius; 
M. Hauptius ; Th. Heysius ; Ellis ; aut de poetae vita 
atque ordine quo carmina sunt scripta disseruerunt, 
ut R. Westphalius ; F. Iacobsius; C. Zellius; I. v. 
G. Froehlichius ; W. Th. Iungclaussenius ; L. Schwa- 
bius ; 0. Ribbeckius ; aut denique singulos locos et 
nonnulla carmina critica grammaticaque ratione in- 
terpretati sunt, ut M. Hauptius; F. Handius; F. 
Ritschl; I. Pohlius; P. Boehmius; L. Schwabius; 
C. Pleitnerus. 

Non autem mihi notum est opusculum praecipue 
atque proprie de Catulli dicendi genere conscrip- 
tum. *) Nulla autem re magis , ut scriptor omnino 
intellegatur , efficitur, quam accurata cognitione 
earum rerum, quae eius loquendi rationis sunt pro- 
priae, qua de causa operae pretium mihi visum est, 
hac dissertatione ea proferre, quae de Catulli genere 
dicendi maxime mihi visa sunt digna, quae compo- 
nerentur. Hanc rem facilem non esse sentio, et 
temerarium videri possit, me his rebus parum exer- 
citatum hoc interpretis munus subire velle, cui prae- 
stantissima modo ingenia paria sunt. Itaque non in 
poetam coniecturas inferam, nam hoc non adole- 
scentis, qui primum in literarum arenam descendit, 
sed virorum est, qui ex longa et cotidiana Musa- 
rum consuetudine earum ingenium quasi in se re- 
ceperunt. Coniecturam facere facillimum est, sed 



') Libellum Heussneri: „Observationes Grammaticae in [Catulli 
Veronensis Librum. Berolini. 1870", iam hoc opere confecto et absoluto 
nactus sum, ita ut antea inspicere non potuerim. 



vn 

eoniecturam rectam facere difficile. Eas tantum res 
in medium proferam, quae, postquam haud breve 
tempus in carminibus Catulli evolvendis consumpsi, 
memoratu mihi dignae esse videbantur. Si in hac 
re cum viris doctis, qui de poeta seripserunt, non 
consentio , meam sententiam ea modestia proferam, 
quam prae ceteris eum iuvenem decere eique ma- 
xime cordi esse debere puto, qui de sacro quodam 
antiquitatis monumento iudicium facere sibi sumit. 
Hoc loco lectorem rogare velim, ut cum venia hunc 
libellum legat, si scripturae genus propter insoletam 
rem, quam mihi conficiendam sumpsi, non tale esse 
reperit, quale forsitan postulet. 

libros, qui ex numero operum virorum, quo- 
rum supra mentionem feci, mihi ad ea quae scripsi 
componenda maximo commodo fuerunt, non enu- 
mero, quia suo quisque loco commemorabitur , sed 
hoc unum moneo , me veteres interpretes , quorum 
enarrationes sunt in editione: 

„C. Valerii Catulli — opera omnia quae extant. 
Lutetiae. Ex officina Typographica Claudii 
Morelli. 1604. 
ita citare: — fol. pag. — 

Totum libellum in duas partes dividi, quarum 
prior est de etymologia, altera de syntaxi. Pluri- 
mas res prioris partis iam Heussner 1. 1., ut postea 
vidi, tractavit, qua de causa ex meo opere eas 
tantum typis describendas curavi, de quibus ille 
vir doctus aut omnino non aut minus accurate dis- 
seruit. 



vm 

Opto auteni, ut hac dissertatione aliquid ad 
Catullum intellegendum conferam, et summas agam 
gratias 

„Si qui forte mearum ineptiarum 
Lectores eritis manusque vestras 
Non horrebitis ammovere nobis". 

(Cat. carm. XIV b ed. Rossbach.) 



Caput L 

I>e jfenere sutMsta.irtiTi. 

1. Quamquam Catullus haud ita crebro mirumque in mo- 
dum in usu substantivi generis discedit a communi more verbo- 
rum, tamen nihilo minus nonnulli loci sunt satis graves atque 
memoratu digni, qui in dissertatione de poetae grammatico 
dicendi genere respiciantur. Quinque omnino loci apud eum 
reperiuntur, quibus pro usitato genere inusitatum scripsit, 
ac quidem duo exempla leguntur apud Catullum solum; re- 
liqua tria etiam ab aliis scriptoribus Romanis quamquam 
in universum raro usurpata comprobari possunt. Loci autem 
quos dico sunt duo primi carm. 1, 2 et 27, 3 — 4; tres alteri 
carm. 42, 4 — 5; 68 b , 90 et 101, 4; denique carm* 4, 1 — 2; 
10; 14—15. 

2. Carm. 1, 2: 

— „Arida modo pumice expolitum?" — 
Contra communem loquendi usum, ex quo nomen sub- 
stantivum „pumex" est generis masculini, Catullum 1. 1. 
feminino genere usum esse reperimus „arida pumice," pro 
quibus verbis alii poetae editores servato genere masculino 
„arido pumice" legunt, quod quidem habent omnes libri, 
quapropter etiam Lachmannus ita scripsit. Quaestio igitur 
hoc loco existit, quid Catullus scripserit, utrum nomine sub- 
stantivo „pumex" genere feminino an masculino sit usus. 
Qua in quaestione persolvenda ut ad certum exitum perve- 
niamus, & loco. maximi nostrae rei momenti proficisci debe- 

1 



mus, qui a Servio ad Verg. Aen. 12, 587 additus nobis est 
servatus. l ) 

Apud Vergilium 2 ) legimus: 

— „Inclusas ut quum latebroso in pumice pastor 

Vestigavit apes fumoque inplevit amaro" ; — 
quibus verbis annotationem Servius interpretans adiicit: 

„Pumicem autem iste masculino genere posuit, et hunc 
sequimur: nam et Plautus ita dixit: licet Catullus dixerit 
feminino." 8 ) 

Plurimi et praecipue veteres Catulli editores Servium 
poetae carm. 1, 2 respicientem ita scripsisse dicunt, qua de 
causa legere volunt „arida a non „arido a . Cf. Antonius 
Parthenius fol. pag. 1: „Hunc puto locum esse, in quo Ser- 
uius a Catullo pumicem foeminino genere positum asserit: 
ut Catullum arida pumice credam protulisse." Antonius 
Muretus fol. pag. 5: „Ita legendum esse ex testimonio Seruij, 
alij quoque annotarunt." Similiter loquuntur Ianus Dousa 
Fil. fol. pag. 6; Iosephus Scaliger fol. pag. 7 et Isaacius 
Vossius, qui in editione sua 4 ) pag. 2 et ad Servium et ad 
Atilium Fortunatianum provocat. A me autem dissidet affir- 
mans, nomen, de quo nunc quaerimus, etiam apud alios 
scriptores Romanos genere feminino in usu versari, ad quod 
probandum nos ad carmina quae dicunt Priapeia revocat, 
quo loco infra scripto legibus commotus metricis pro: 

— „ Quae succo caret, atque putris pumex," — 
legi necesse esse dicit: 

— „Quae succo caret, atque putra pumex, a — 6 ) 

Ut formam femininam „putra a iuxta „putris a sustineat, 
„putra a et „putris a nos monet eodem modo dici posse, quo 



*) Neue, Formlehre der lat. Sprache, I. pag. 691. 

2 ) Heyne, edit. min. Lipsiae. 1828. Vol. II. pag. 380. 

3 ) Lachmannus, edit. Cat. pag. 3. 
*) Londini 1684. 

8 ) Burmannus, Anthol. Lat. Vol. II. pag. 505—508; Ep. 33, 7. 



„hilarus a et „hilaris a ; „pronus a et „pronis a ; „sterilus a et 
„sterilis a . Cum autem neque adiectivi forma „putra a (for- 
mae, quae extant, sunt: „puter, is, e u vel „putris, e u ) neque 
genus femininum nominis „pumex" ullo certo possit exemplo 
comprobari, cur illius carminis poetam ita scripsisse necesse 
est? Sane metrum pro „putris" aliam vocem postulat, sed 
locus 1. alio modo emendandus est. Itaque ego contra Vos- 
sium Catullum solum nomine „pumex" genere feminino usum 
esse pro certo habeo. 

Contra illos viros doctos, qui Catullum sine dubio „arida 
pumice" scripsisse putant, Palladius Fuscus fol. pag. 2 maxi- 
meque Achilles Statius fol. pag. 3 hanc lectionem reiiciunt. 
Causa, quam hic affert, est: „quod cum est ipsum contra 
manuscriptorum librorum fidem, tum veterum omnium aucto- 
ritatem." Appellat Plautum, qui quidem in fabula Aulularia 
inscripta nomen „pumex u genere masculino exhibet: 
— „Pumex non aeque est aridus, atque hic est senex." — 
sed fidem loci praestare non possum. Concedit quidem 
Achilles Statius, Catullura Servio auctore „arida u scripsisse, 
at contra etiam affirmat, Atilium Fortunatianum et Victori- 
num, illos celeberrimos grammaticos, nostro Catulli loco non 
„arida u sed „arido u legisse. De Atilio Fortunatiano Achilles 
Statius et Isaacius Vossius inter se non consentiunt; con- 
feratur igitur quod hic tradit de illo grammatico. Quod 
denique attinet ad illud: etiam Martialem 8, 72 et Plinium 
n. h. 36, 21, 42 lectionem „arido" videri comprobare, statim 
infra accuratius de his scriptoribus nobis est disserendum. 
Haud dubie autem hoc loco verum est , quod Iosephus Sca- 
liger Servium sequens fol. pag. 7 dicit: „Cur dubites de hac 
lectione, caussae non est, si Seruium locupletissimum aucto- 
rem habes. Quare enim illi minus, quam libris abhinc cen- 
tum annis scriptis tribuendum sit, non video." 

Obloquentes illis viris doctis, qui Servium Catulli 
carm. 1, 2 respicientem dixisse censent, Schwabio auc- 



tore 6 ) Spengelius 7 ) et Leutschius 8 ) illa verba ad alium Ca- 
tulli locum referunt. Imprimis Spengelius contradicit, qui 
ita interpretatur , ut dicat, Servium Catulli carm. 1, 2 re- 
spicientem ita scripsisse omnino necesse non esse, nam 
alium locum in animo habere potuisse. Quatenus Servius 
in annotatione sua non apertis verbis ipsum carm. 1, 2 in 
animo se habere significat, sententiam Spengelii quodam- 
modo esse veram concedere possumus, quamquam nihilo 
magis quam nostra, Catulli carm. 1, 2 esse dictum, certis 
argumentis sustinetur. Attamen haec nostra sententia mihi 
verisimillima esse videtur. Nam ad quem locum apud Ca- 
tullum nisi ad carm. 1, 2 illa Servii annqtatio revocari po- 
test? Excepto carm. 1, 2 semel tantum in Catulli carmini- 
bus, quae nobis supersunt, nomen „pumex" reperimus, carm. 
22, 8 dico: 

— „et pumice omnia aequata." — 
sed genus vocis ex illis verbis nullo modo colligi potest. 
Itaque ad extremum potest fieri, ut Servii verba ad alia 
Catulli carmina amissa, in quibus nomen „pumex" erat, re- 
feramus, quod nihilo magis comprobari potest. Si praeterea 
Spengelius etiam Martialem 8, 72 et Plinium n. h. 36, 21, 42 
legisse putat apudCatullum „arido u non „arida a , haud dubie 
longius progreditur. Iam Achilles Statius fol. pag. 3, ut 
supra commemoravi, hanc coniecturam facit, sed loci citati 
eam veram esse nullo modo efficiunt. 

Apud Martialem igitur Ep. 8, 72 legimus: 
— „Nondum murice cultus, asperoque 
Morsu pumicis aridi politus." — 9 ) 

Sane poeta scribit non „pumicis aridae" sed „pumicis 
aridi", ex quo quidem apud Martialem nomen „pumex tf 



n ) Edit. Cat. pag. 3. 

7 ) Lect. 102. 

8 ) Nunt. erud. G6tt. 1855. 

9 ) Schneidewinus, edit. Mart. pag. 355. 



genere masculiuo usitatum esse cogi potest, sed pro Catullo 
nostro hic locus nihil evincit, nam Martialis eius mentionem 
omnino non facit. 

Si porro Plinius n. h. 36, 21, 42 dicit: 

— „Sed ii pumices, qui sunt in usu corporum lev(ig) 
andorum feminis, iam quidem et viris atque, ut ait Catullus, 
libris, laudatissimi sunt a — ect. 10 ) non est dubium, quin Plinius 
1. 1. aut carm. 1, 2,.aut carm. 22, 8, aut, si nomen „pumex u , 
ut Spengelius putat, in aliquo carmine amisso extat, etiam 
hunc locum in animo habuerit. Spengelius autem e Plinii 
verbis conficere videtur, eum apud Catullum nomen „puinex" 
genere masculino legisse huncque secutum „ii pumices, qui — 
laudatissimi sunt" genere masculirio scripsisse. Talem autem 
argumentationem pernegem esse veram. 

Si igitur has omnes res de quaestione proposita dispu- 
tatas examinaverimus, me puto recte dixisse satisque demon- 
strasse, Catullum revera 1. 1. a communi dicendi genere disce- 
dentem nomine substantivo „pumex u genere feminino esse 
usum. Quam ob rem Rossbachii editionem sequens contra 
Lachmannum, qui. ut iam dixi, „arido" scribit, retineo „arida u , 
quae lectio etiam maiorem fidem accipit descriptione ima- 
gineque literarum nostri loci, quas Froehnerus Codicem Data- 
num 1463 sequens fecit ; nam aperte ille Codex Datanus 
non habet „arrido" sed „arrida a . n ) 

Si nunc quaerimus, qua re commotus Catullus „arida 
modo pumice" non „arido modo pumice" scripserit, non dubito, 
quin numero oratorio adductus formam in „a u terminantem 
praetulerit, quam causam etiam Reisigius affert, qui in opere 
suo grammatico dicit: „Pumex wurde von Catull epigr. 1, 2 



,0 ) Silligius. edit Plin. n. h. pag. 358. 

M ) Philologus, 14. pag. 568—569. — Controversen zur textes- 
geschichte des Catullus. pig. 568 —o85. 



als fem. gebraucht: arida modo pumice expolitum, um die 
Haufung des o zu vermeiden." 12 ) 

Licentia, qua Catullus hoc modo utitur, est sane magna 
atque inusitata, sed res nihil habet offensionis. nam poetae, 
ut in carminibus suis unam quandam spiritus ac soni inten- 
tionem, quam Graeci jtiovorovlav vocant , evitent , interdum 
etiam maius ius sibi sumunt. Catullus quidem complures 
alios habet locos, quibus eaedem vocales in vocabulorum fine 
positae iterantur (cf. carm. 2, 1; 3, 4etalia.), attamen tales 
versus habent maiorem concentum, quam si tres voces dein- 
ceps in literam „o" iam per se duriorem finiuntur; neque ex 
eiusmodi versibus, ut Catullus quoque 1. 1. „arido modo 
pumice" scribere debuerit, sequitur. 

3. Carm. 27, 3—4: 

— „Ut lex Postumiae iubet magistrae 
Ebriosa acina ebriosioris." — 

Lingua Latina nostrum vocabulum „Weinbeere u solet 
exprimere aut genere masculino „acinus , i tf , aut genere 
neutro „acinum, i u . Forma autem „acina, ae tf , quam Catul- 
lus 1. 1. genere feminino praebet, apud eum solum reperitur 
atque etiam minus quam genus femininum nominis „pumex u 
carm. 1, 2 exemplis ex aliis scriptoribus Romanis petitis 
comprobari potest. In disputatione de genere nominis „pumex" 
carm. 1, 2 nobis auctor erat Servius, qui nos in quaestione 
proposita erudivit. Hoc loco Gellium auctorem sequimur, 
ex quo Catullum revera nomine „acina" usum esse genere 
feminino colligere licet. Haec enim sunt eius verba: 

„Catullus quoque elegantissimus poetarum in hisce 
uersibus : 



* 2 ) Reisig. Vorlesungen tiber lat. Sprachwissenschaft ; herausgegeben 
von Dr. F. Haase. Leipzig. 1839. pag. 146. §. 99, 1. 



Minister uetuli puer Falerni 

Inger mi calices amariores, 

Ut lex Postumiae iubet magistrae 

Ebriosa acina ebriosioris, * 
cum dicere ,ebrioso' posset et, quod erat usitatius, ,acinum' 
in neutro genere appellare, amans tamen hiatus illius Ho- 
merici suauitatem, ,ehriosam' dixit propter insequentis a 
literae concentum. Qui ,ebrios c autem Catullum dixisse pu- 
tant aut ,ebriosos c , nam id quoque temere scriptum inueni- 
tur, in libros scilicet de corruptis exemplaribus factos in- 
ciderunt." 13 ) 

Gellius igitur diserte atque plane Catullum 1. 1. revera 
nomen „acina" genere feminino exhibere dicit. Quapropter 
plurimi Catulli editores genus femininum huius nominis, 
quamquam apud alios scriptores in usu non versatur, a poeta 
nostro usurpatum esse putant versumque quartum legunt: 

— „Ebriosa acina ebriosioris." — 
Antonius Parthenius fol. pag. 71 dicit: „hic versus 
corrupte, ac perquam vitiose legitur in omnibus fere codici- 
bus: sed elegantissima A. Gellij enarratione emendetur in 
hanc formulam: ut ebriosa acina genere foeminino casu abla- 
tiuo legatur, quamquam alias acinum neutro genere profertur." 
Simili modo etiam Palladius Fuscus fol. pag. 71 „acina" 
genere feminino a Catullo positum esse putat utens ipsis 
fere verbis, quae apud Gellium sunt scripta, ut defendat 
lectionem suam. Iosephus Scaliger quoque foJ. pag. 73 Gel- 
lium appellans auctorem „ebriosa acina" legit. 

Achilles Statius autem fol. pag. 72 contra illos viros 
doctos Gellio nisus impugnans hanc lectionem ponit „ebriosa 
acino": „In manuscriptis, Ebriosae acino. Legendum omnino 
de Gellij sententia, Ebriosa acino." Achillem Statium sequi- 
tur Muretus. M ) Hi autem duo viri docti aut aliter legerunt 



,s ) Martin. Hertzius, edit. Gell. VoL I. pag. 210 211. Lipsiae. 1861. 
u ) Antonius Muretus, edit Cat. pag. 35. 



Gellii locum , quam ob rem statim accuratius critica gram- 
maticaque ratione eum interpretari debemus, aut Gellium 
non recte intellexerunt. Certe autem Iosephus Scaliger fol. 
pag. 73 recte dicit: „Mirum, quum Gellius monuerit, ebriosa 
acina legendum esse, neminem eorum, qui hunc poetam enar- 
rarint, id animaduertisse : sed omnes legere, Ebriosa acino 
ebriosioris. Quod quid sit, nescio/ 1 

Non consentientes cum lectione, quam Hertzius exhibet. 
locum Gellii citatum Hauptius eumque sequens Schwabius 
tradunt, quamquam etiam hi viri Catullum i. 1. „ebriosa 
acina ebriosioris" scripsisse censent. 15 ) 

Hauptius igitur 1. 1. pag. 4 et Schwabius 1. i. pag. 31 
locum Gellii citatum ita legunt, ut pro „ebriosa u in verbis 
Catulli „ebria u , et in verbis Gellii pro „ebrioso'* — ,,ebrio u ; 
„ebriosai i" — „ebriam u ; „ebrios u — „ebriosa"; „ebriosos" 
— „ebrioso u scribant. 

Primum igitur sane lectio „ebrios u et „ebriosos u , ut 
Hertzius locum Gellii citatum tradit, dubitationem nobis 
iniicit, nam illa verba nullo modo componere atque inter- 
pretari possumus, quam ob rem in Mss. Gellii hoc loco ut 
apud Catullum 1. 1. depravationem esse necesse est. Itaque 
sine dubio placet emendatio „ebrioso u pro „ebriosos u , quara 
Hauptius et Schwabius 1. 1. proponunt; „ebrios u autem non 
est corrigendum in „ebriosa u sed fortasse iu ,,ebrio u , nam 
hoc modo „ebrio u et „ebrioso u genere neutro aut masculino 
ad nomen substantivum „acino u trahere possumus. Si porro 
Hauptius et Schwabius „ebrio u pro „ebrioso u ; „ebriam u pro 
„ebriosam u scribunt, certe Hauptio non alia causa est, nisi 
ut lectionem „ebria u in Catulli textum receptam Gellio auc- 
tore sustineat; Schwabius quidemin textu habet „ebriosa u . 16 ) 

Quod ad causam a Gellio prolatam attinet, cur Catullus 



'*) Hauptius, Iud. lect. aest. Berolini, 1857. pag. 3-6; et Schwa- 
bius, edit. Cat, pag 31. 

A ) Ellis. edit. Gat. pag. 41 et pag. 318 322; Schwabius, edit Cat. ]. 1. 

„ebriosa acina" scripserit, Hauptius (ut etiam hanc rem 
breviter attingam) 1. 1. dicit, non esse in verbis „ebriosa 
acina 44 hiafcum sed synaloephen et fortasse ea de re Gellii 
locum mutavit. Naekius putat, Gellium hiatum id dixisse, 
quod nos consueverimus elisionem nominare. 17 ) Sed Hauptius 
1. 1. pag. 5 iure suo hanc sententiam reiicit. 

Hauptius pergit, Gellium, si „ebriosa acina ebriosioris" 
legisset, de elisione neque cogitasse neque cogitare potuisse, 
sed eum „ebria acina" legisse necesse esse, nam haec verba 
illum a Gellio dictum hiatum praebere. Catullum autem 
propter versiculi rationem fortasse „ebria acina" scribere 
potuisse; sane unam vocalem esse longam, alteram brevem, 
sed Catullum aliquoties non solum corripere longam vocalem 
in hiatu ante brevem subsequentem, sed servare etiam prio- 
ris generis mensuram, ut carm. 97, 1; 114, 6/ Denique 
autem, ut iam dixi, a nobis non dissentit, nam ita disputa- 
tionem suam concludit: „itaque potuit Catullus scribere 
Ebria acina ebriosioris, nisi forfce eiusmodi hiatum ab hende- 
casyllaborum elegantia alienum esse censebat. scripsisse 
autem eum non dubitamus Ebriosa: multo enim et simpli- 
cius et venustius idem vocabulum in comparatione iteratur, 
longae autem vocalis in brevi syllaba elisione Catullum haud 
raro usum esse constat." 

Sine dubio igitur Catullus nomine substantivo „acina" 
genere feminino usus est; quomodo autem versus, quod ad 
nomen adiectivum „ebriosa" attinet, sit legendus, hoc loco 
longius persequi non possumus. 

4. Carm. 42, 4 — 5: 

— „Et negat mihi nostra reddituram 
Pugillaria, si pati potestis." - 

A nomine adiectivo ,,pugillaris" derivatur nomen sub- 
stantivum „pugillares , ium" sc. libelli, codicilli. Pro hoc 

n ) Dissertatioues, quibus Naekius Valerii Catonis carmina illustrat, 
pag. 321. 

nomine, quod est generis masculini, apud Catullum et Gel- 
lium extat genus neutrum pluralis numeri „pugillaria, ium"; 
numero singulari „pugilar, laris" usus est Mag. Auson. 
Epigr. 137 (146), 3. Ut autem Catullus revera usurpaverit 
genus neutrum pro genere masculino, ex verbis Charisii se- 
quitur , quae profert Hauptius 18 ) et Schwabius. I9 ) Locum 
igitur Charisii Schwabius Hauptium sequens 1. 1. pag. 24—25 
ita legit: „ ,hos pugillares' et masculino genere et semper 
pluraliter dicas, sicut Asinius in Valerium, quia pugillus est 
qui plures tabellas continet in seriem sutas. at tamen ,haec 
pugillaria' saepius neutraliter dicit idem Catullus in hende- 
casyllabis. item Laberius in piscatore singulariter ,hoc pugil- 
lar 1 dicit." Nonnulli codices legunt pro „sicut u „sicut ait" 
et duas syllabas „ium" vocis „Valerium" amiserunt. *°) 

Illis Charisii verbis commotus de hac re moneo. Catul- 
lus semel tantum et quidem carm. 42, 4—5 usus est nomine 
„pugillaria tf . Si igitur Charisius Catullum saepius in hendeca- 
syllabis dixisse „pugillaria a tradit, nobis aut iterum de car- 
minibus amissis est cogitandum, aut crror subest atque in- 
curia apud Charisium. Hactenus ad Hauptii sententiam 1. 1. 
pag. 4 accedo. Si autem iam antea Catulli mentionem fac- 
tam esse putat atque pergit: „quare quod antea legitur 
Asinius in Valerium, id ita interpretamur ut Asinium aliquid 
de Valerio Catullo scripsisse dicamus" , contra eum Bern- 
hardio assentiar, qui dicit: „Haupt (prooem. aest. Berol. 1855. 
p. 5.) hatte sogar unter Beistimmung anderer gemuthmaszt 
dasz schou ein Mann wie Asinius Pollio die Form dieses 
Dichters besprach; allein in den Worten des Charisius pg. 
75 (97) Hos pugillares et masculino genere et semper plura- 



,8 ) Ind. lect. aest. Berolini 1855, pag. 3. 

,w ) Quaest. Cat. lib. I. Gissae 1862, pag 24—25; et Edit. Cat- 
pag. 48. — Cfr. etiam quod Osannus dicit: Comraent. semin. philol. 
Gissen. spec. II. 15 a. 1856. 

20 ) Edit. Charis. institut. grammat. I. 75. P. 97, 10. ed. Keilius. 

liter dicas , sicut Asinius in Valerium , wo Catullum nicht 
fehlen durfte, das letzte Wort aber verstiimmelt ist und 
auch im weiteren, attamen haec pugillaria saepius neutraliter 
dicit idem Catullus, nach idem etwas ausgefallen sein musz, 
darf man nur eine Rede Pollios erkennen, worin jenes Wort 
haufig vorkam." 21 ) 

5. Carm. 68 b , 90 et 101, 4: 

— „Troia virum et virtutum omnium acerba cinis", — 
et 

— „Et mutam nequicquam alloquerer cinerem", — 

Usitatum genus nominis substantivi „cinis u est mascu- 
linum et raro genus femininum in usu versatur. 22 ) Catullus 
autem duobus locis citatis pro genere masculino genus femi- 
ninum scripsit; semel quidem etiam genus masculinum apud 
eum reperimus carm. 68 b , 98: 

— „Nec prope cognatos compositum cineres", — 

Itaque ex hoc, quod Catullus nomine „cinis a tribus 
tantum illis locis ac quidem bis genere feminino, semel genere 
masculino ponit, eum illud genus praeferre colligo. Nomen 
autem „cinis" et genere masculino et genere feminino in 
usu esse iam indicat Antonius Parthenius, qui fol. pag. 318 
dicit: „cinis autem apud antiquos et masculino et foeminino 
genere prolatus fuit, quod diligenter animaduertit Prisc. Cf. 
Achilles Statius, qui usum feminini generis apud Lucretium 
probat fol. pag. 325. 

Locos, quibus usitatum genus masculinum nobis occurrit, 
hos affero e Tibulli et Propertii carminibus: Tibull. 2, 6, 34; 
Propert. 3, 7, 37; 4, 11, 37; 4, 11, 74; 4, 11, 92. 

6. Carm. 4, 1—2: 

— „Phaselus ille, quem videtis, hospites, 
Ait fuisse navium celerrimus", — 



2l ) Bernhardy, Grundr. d. r6m. Litt. 4. Bearb. 1865, pag. 552, 
Anm. 441. 

") Neue, Frmlhr. d. lat. Spr. I., pag. 684. 

v. 10—11: 



„Ubi iste post phaselus antea fuit 
Comata silva:" — 



v. H--15: 



— „Tibi haec fuisse et esse cognitissiina 
Ait phaselus:" — 
Nomen substantivum „phaselus" et genere masculino 
et genere feminino veteres scriptores proferunt, ut iam ex 
hoc Catulli carmine sequitur, in quo utrumque genus 
praebet. 23 ) Sine dubio autem notandum mihi esse videtur, 
eum eodem nomine primum genere masculino, deinde v. H — 15 
genere feminino in eodem carmine uti. Attamen similem 
loquendi licentiam amare videtur, nam idem vidimus carm. 
68 b , 90 et v. 98 in usu nominis „cinis". Utrum autem genus 
masculinum an genus femininum apud scriptores Romanos 
sit usitatius, diiudicare non possum, nam auctores certi mihi 
desunt. Antonius Farthenius fol. pag. 14 partes eorum se- 
quitur, qui genus masculinum usitatius esse dicunt : „melius 
masculino genere quam foeminino." Palladius Fuscus foL 
pag. 15 dicit: „phasellus antiquiserat genus nauigij quod in 
utroque genere inuenitur, frequentius tamen in masculino"; 
et Muretus fol. pag. 17: „dicitur et feminineo genere"; 
auctorem appellat Ovidium. 



Caput II. 

I>e cleolinatione fsubfst&ntivi, acliectivi 

pronominis, yerbi. 

1. Hoc capite de declinatione substantivi, adiectivi, 
pronominis, verbi disserens de iis tantum locis disputabo, 

**) Nene/ Frmlhr d. lat. Spr. I., pag. 679. 

quibus poeta noster talibus formis usus est, quales aut raro, 
aut certe haud crebro apud scriptores Romanos reperiuntur, 
aut quas Catullus praeter ceteros amare videtur. Numerus 
autem talium formarum non est permagnus atque plurimae 
in archaismos, qui vocantur, referendae sunt. Itaque hoc 
loco nonnullas declinationis et coniugationis formas propo- 
nam, quae quidem apud alios scriptores non sunt inusitatae, 
sed apud Catullum persaepe magnoque numero extant. 

2. Ut a substantivi declinatione ordiar, poeta carm. 
64, 290—291: 

— „Non sine nutanti platano lentaque sorore 

Flammati Phaethontis et aeria cupressu." — 
ablativo „cupressu" nobis formam praebet quartae declina- 
tionis, quamquam vocabulum „cupressus u nomen est secundae 
„cupressus, i". Satis autem est notum, nonnulla nomina 
substantiva, quae arbores significant solentque sequi secun- 
dam declinationem , formas genitivi et ablativi singularis 
atque nominativi et accusativi pluralis a quarta mutuari, 
quorum in numero sunt praeter „cupressus u etiam „ficus, 
laurus, pinus u . Hae formae quartae declinationis nonnun- 
quam iam apud scriptores quos dicunt classicos reperimus, 
(cf. Cic. de Or. 2, 69, 278 „ficu u ), sed apud scriptores aeta- 
tis posterioris demum saepius in usu esse coeperunt. 1 ) 

Iam transeo ad genitivos numeri pluralis primae et 
secundae declinationis, qui ex „arum u vel „orum u contracti 
exeunt in „um u . Quod ad primam declinationem attinet, 
bis tantum eiusmodi genitivos apud Catullum legimus, carm. 
64, 355: 

— „Troiugenum infesto prosternens corpora ferro u — 
et carm. 68 b , 138: 

— „Saepe etiam Iuno, maxima caelicolum, u - • 

Hic genitivus in „um u pro „arum u exiens etiam apud 
scriptores solutae orationis sed raro est in usu, ut plerum- 



) Neue, Frmlhr. d. lat. Spr. L, pag. 530—536. 

que „amphorum, drachmum"; Caes. b. c. 3, 81 „Metropoli- 
tum"; Cic. leg. agr. 2, 19 „Phaselitum". Poetae autem 
hunc gcnitivum saepe scribunt in patronymicis in „des" 
„Dardanidum u ; praecipue in compositis in „gena, cola" 
exeuntibus „terrigenum, coelicolum", et in nonnullis noniini- 
bus gentilibus, ut „Lapithum" apud Vergilium Aen. 7, 305 : 

— „Mars perdere gentem 

Immanem Lapithum valuit; u — 2 ) 
Maior est numerus apud Catullum genitivorum in „um* * 

pro „orum" terminantium 3 ), cuius haec exempla compono.: 

carm. 63, 21 : 

— „Ubi cymbalum sonat vox," — 

„cymbalum" pro „cymbalorum" ut „virum" pro „virorum" 

carm. 64, 192: 

— „Quare facta virum mulctantes vindice poena," — 

et carm. 68 b , 90: 

— „Troia virum et virtutum omnium acerba .cinis," — 
Forma simplex „virum u pro „virorum" proprie apud 

poetas in usu versatur, qui etiam in nominibus gentilibus 

et vocabulis Graecis pro „orum" genitivum in „um" exeun- 

tem adhibent, ut saepissime Vergilius. Formam„virorum"iuxta 

„virum" apud Catullum exemplis comprobare non possum. 4 ) 
Imprimis Catullus genitivum in „um" pro „orum" 

exeuntem amare videtur in „deus" et quod saepissime pro 

eo poniturin „divus". 5 ) „Deum u pro „deorum tt , quod exhibet 

carm. 64, 406, legimus carm. 63, 68: 

— „Ego nunc deum ministra et Cybeles famula ferar? u — 

carm. 64, 23: 

— „Heroes, salvete, deum genus tf — 



2 ) Heyne, edit. min. Verg., pag. 129. — - Kruger, lat. Gram., pag. 
183, §. 179, 2 et Neue, Frmlhr. d. lat. Spr. I., pag. 17—21. 
8 ) Neue, Frmlhr. d lat Spr. L, pag. 102—119. 

4 ) Neue, Frmlhr. d. lat. Spr. L, pag. 110—111. 

5 ) Neue, Frmlhr. d. lat. Spr. L, pag 108-110. 

carm. 66, 63: 
— „Uvidulum a fluctu cedentem ad templa deum me" — 

(codd. „decumme u ). 
Pro „divorum tf scripsit „divum tf carm. 64, 27: 
— „Ipse suos divum genitor concessit amores." — 
earm. 64, 134: 

— „Siccine discedens neglecto numine divum" — 
carm. 64, 298: 

— „Inde pater divum sancta cum coniuge natisque" — 
carm. 64, 387: 

— „Saepe pater divum templo in fulgente revisens," — 
carm. 64, 393: 

— „Acciperent laeti divum fiimantibus aris." — 
carm. 66, 69: 

— „Sed quanquam me nocte premunt vestigia divum," — 
carm. 68 b , 118: 

— „Qui divum domitum ferre iugum docuit:" — 
Hic v. in codd. dubius est, nam alii aliter legunt. 

carm. 76, 4: 

— „Divum ad fallendos numine abusum homines," — 

Catullum in ipsis carminibus 63 — 68 b „deum" et „divum 
uti pro „deorum" et „divorum" certe est notandum. Occa- 
sione mihi oblata facere non possum, quin hoc loco formas 
a Catullo a nominibus substantivis „deus" et „dea" singulari 
et plurali numero usurpatas componam atque demonstrem, 
eum saepissime „divus" et „diva" pro „deus" et „dea" 
scribere. 

„Deus" et „dea" Catullus exhibet singulari numero: 
nom. „deus"- carm. 40, 3; 61, 46; 66, 31; 

dat. „deo" carm. 51, 1; 61, 64; 69; 74; 

nom. „dea" carm. 50, 21; 63, 43; 68, 17; gen. „deae" 
carm. 63, 3; 20; voc. „dea" carm. 34, 17; 63, 91. 

„Deus" et „dea" scripsit plurali numero : gen« „deorum" 
carm. 64, 406; „deum" carm. 63, 68; 64, 23; 66, 63; acc. 
„deos u carm. 13, 13; 



« 

nom „deae u carm. 28, 14; 61, 23; gen. „dearum u carm. 
66, 9; voc. „deae u carra. 64, 201; 68 b , 41. 

De nominativo, vocativo, dativo et ablativo pluralis 
vocis „deu8 u videatur, quod Heussner 1. 1/pag. 10 bene ex- 
plicat. Recte enim vir doctus annotat, difficile esse diiudi- 
candum, utrum Catullus „di u an „dii u an ;.dei u , et utrum 
„dis u ah „diis u an „deis u scripserit. Codices praebent „dii u 
carm. 13, 2; 14, 6; 12; 28, 14; 30, 11; 53, 5; 76, 17; 
109, 3; „dei u carm. 76, 26, „deis u carm. 76, 12; „diis u 
carm. 4, 22. Certe formae „di u et „dei u usque ad Augustum 
in usu erant; forma „dii" non ante Catullum scribebatur. 6 ) 

Iuxta has formas vocabulorum „deus u et „dea u Catiil- 
lus has habet a „divus u et „diva u derivatas: plur. nom. 
„divi u carm. 66, 18; 68 b , 153; gen. „divum u carm. 64, 27; 
134; 298; 387; 393; 66, 69; 68 b , 118 (?); 76, 4; dat. „divis" 
carm. 36, 10; 64, 103; 268; 66, 33; 68 \ 141; acc. „divos u 
carm. 51, 2; 64, 404; 90, 5; abl. „divis u carra.62, 30; 64, 
190; 68 \ 115; sing. nom. „diva u carm. 64, 8; 66, 64; 68 \ 
70; gen. „divae u carm. 63, 25; 64, 47; 212; acc. „divam u 
carm. 64, 373; 66, 89. 

Iam, ut ad propositum revertar, uberius verba mihi 
facienda sunt de usu Graecorum casuum, quos &pud Catul- 
lum ac quidem in iis ipsis carminibus , quae nos aperte vo- 
cant ad auctores Graecos, reperimus. 

Sed Heussner 1. 1. pag. 13 — 16 singula persequens 
hanc rem iam bene tractavit, quam ob rem in universum 
haec pauca exponam. 

Primum nonnullas voces apud Catullum reperimus, quae 
Graeca vocabulorum terminatione abiecta formam Latinam 
acceperunt. 

Praeter haec Graeca vocabula in formam Latinam red- 
acta apud Catullum complures proprii Graecae declinationis 
casus extant. 

Praecipue utitur nominibus Graecis primae declinatio- 

«) Neue, Forml. d. lat. Spr I. pag 99—102 

nis in „e u exeuntibus, et uno vocabulo, quod nominativo 
singularis numeri terminatur in „es u „Bootes u , cuius forma 
accusativi primae aut, si — „em" codicum retinere volumus, 
tertiae declinationis extat carm. 66, 67 „Booten u („Bootem u ). 

Graeci "tasus secundae deciinationis sunt pauci; maior 
est numerus Graecorum casuum tertiae declinationis. Ut 
autem vocabulum „pelage u vel „pelagi u interpreter, locus 
mihi uberius tr&ctandus est, quem legimus apud Catullum 
carm, 63, 16: 

— „Rapidum salum tulistis truculentaque pelage u — 
„Pelage u coniecit Hauptius, et si cum Rossbachio eum se- 
quente ita scribimus, forma „pelage u est accusativus Grae- 
cus pluralis numeri generis neutrius ^Jieluyr^. Verba „tru- 
culentaque pelage" tum posita sunt pro singulari numero, 
quae loquendi ratio apud Catullum omnino non est inusitata. 
Hac lectione servata vocabulum „pelage u est vertendura, ut 
nos dicimus: „Gewasser u . Etiam apud Lucretium 6, 019 
reperimus formam ^pelage". 7 ) 

Si autem scribimus „pelagi u , quod quidem liabent om- 
nes libri atque Lachmannus retinuit 8 ), nomen adiectivum 
„truculenta u \\m habet nominis substantivi „Schrecknisse 
des Meeres u , aut ut Heysius locum vertit: „Des emporten 
Meeres Aufruhr, die beangstigende Gefahr u . 9 ) 

Hic usus, ex quo nomen adiectivum plurali numero 
generis neutrius ponitur vimque nominis substantivi accipit, 
haud rarus est apud Catullum. Forma autem „pelagi u , si 
posteriorem interpretandi modum sequimur, nihil aliud est, 
nisi genitivus singularis numeri a nominativo „pelagus u . 
Iosephus Scaliger fol. pag. 215 de utraque vocis forma men- 
tionem facit, et pro „pelagi" Horatium et Propertium , pro 
„pelage u Lucretiutn 1. 1. auctores proferens in fine annota- 

') Sckwabius ad li. I. 
R ) Edit. Cat. pag. 42. 

°) Th. Heyse, Catulls Buch der Lieder in deut^cher Nachhildung. 
Berlia. 1855. pag. 141. 

tionis suae dicit : „Utrum melius nescio, utrumque mihi sane 
probatur." Genitivum eiusdem vocabuli in „i u exeuntem 
legimus carm. 63, 88 (codd. „pelago") 64, 127 ; 185. 

3. Iam ad adiectivi declinationem transiens breviter 
de vocabulo ,,unus u disseram, cuius nonnullas inusitatas for- 
mas apud Catullum reperimus. Extant enim apud eum for- 
mae tres, quae propter rariorem usum sunt notandae: gen. 
sing. „uni u pro „unius lt ; voc. sing. „une u et dat. plur. „unis u . 

Primum igitur legimus apud Catullum pro usitato ge- 
nitivo in „ius u finito „unius u carm. 17, 17 „uni u : 

— „Ludere hanc sinit ut lubet, nec pili facit uni, u — 
Haec genitivi forma in voce „uter u nullo loco , in vocabulis 
„unus, solus, ullus, neuter u apud antiquiores tantum scrip- 
tpres Romanos reperitur. 10 ) Catullus hac forma semel tan- 
tum ac quidem 1. 1. usus est, nam carm. 45, 14 „uni u est 
dativus. 

Vocativum „une u raro in usu versantem Catullus scri- 
psit carm. 37, 17: 

— „Tu praeter omnes une de capillatis," — 
Hanc formam etiam apud Plautum frgm.; Priscianum pag. 
673 P. et Augustinum conf. 1,7 reperimus. Locum Prisciani 
Schwabius adscribit 11 ): „Priscianus bis citauit V. 77, 673 
P. 188, 21 H. ,unus' quia de uocatiuo quidam dubitant, Ca- 
per, doctissimus antiquitatis perscrutator, ostendit hoc usum 
Catullum et Plautum. Catullus ,Tu praeter omnes une de 
capillatis Celtiberiosae Celtiberiae fili' et VII. 22, 741 P. 
305, 11 H. Catullus autem ,Tu praeter-fili 1 . 12 ) 

Quod denique ad dativum pluralis „unis u attinet carm. 
61, 182: 

— „Vos unis senibus bonae u — 
„unus u quidem in pluralibus tantum et significans nostrum : 



10 ) Neue, Frmlhr. d. lat Spr. II. pag. 183 sq. 

") Edit Cat. pag. 44. 

ia ) Antonius Muretus, fol. pag. 101. 

„allein; ein und derselbe" plurali numero reperitur. 18 ) Sed 
hic sensus vocabulo „unis u 1. 1. non inesse videtur; poeta 
potius laudans praedicat, feminas uni tantum viro nupsisse. 
Sane non dico, sententiam „allein, ein und derselbe" voca- 
bulo „unis u supponi omnino non posse. 14 ) 

4. In disputatione de pronominis declinatione mihi 
monendum est de duabus formis, quae saepissime apud Ca- 
tullum in usu versantur, accusativum autem dico geminatum 
pronominis personalis „sese u pro „se u et dativum eiusdem 
pronominis „mi u pro „mihi u , pro quo poeta semel „mei" 
scripsit carm. 77, 3. 

Pro „sese u Catullus plerumque utitur simplici accusa- 
tivo „se u ; formam „sese u reperimus carm, 3, 8; 63, 85; 
64, 244; 258; 385; 68 b , 88; 110, 8. 15 ) 

Contra „mi u pro „mihi u saepissime apud Catullum 
extat. Primum locos enumerabo, quibus „mihi u legimus, 
deinde carmina addam, in quibu» „mi" pro „mihi u reperimus. 

„Mihi u igitur poeta scripsit carm. 2, 11; 3, 15; 9, 5; 
10, 25; 12, 6; 17, 7; 21, 7; 35, 11; 44, 8; 20*; 51, 6; 55' 
32; 63, 65-67; 68, 20; 68 b , 77; 92; 143; 70, 2; 73, 5; 
76, 20; 21; 77, 1; 86, 1; 91, 1; 95, 9; 101, 5; 6; 103, 1; 
104, 2; 109, 1; 110, 3; 116, 5, Pro „mihi u carm. 44, 20 
ratio metrica poscit „mi u . 

„Mi u pro „mihi a sexiesdecies apud poetam nostrum 
extat caim 5, 7; 10, 21; 14, 10; 21, 11; 27, 2; 30, 8; 
31, 5; 37, 11; 51, 1; 67, 43; 72, 6; 76, 26; 83, 1; 92, 1; 
99, 13; 107, 4. Ubi his locis codices „mihi u exhibent, „mi u 
ex „mihi u corrigendum est. 16 ) 

Hoc loco operae pretium erit disquirere, utrum Catul- 
lus carm. 51, 5—7 „mi u pro „mihi u scripserit, an locum 



,3 ) Schultz. Lat. Sprachl. pag. 86. §. 76 et pag. 90. §. 70, 3. 

14 ) Ros8bachius, edit. Cat. pag. XII. ad h. 1. 

• 6 ) Neue, Frmlhr. d. lat. Spr. II. pag. 130. 

16 ) Neue, Frmlhr. d. lat. Spr. II. pag. 127-128. 

aliter explicare possimus. Difficilis autem fit interpretatio, 
quum aperte post stropham tertiam lacuna sit, nam strophae 
versus quartus desideratur: 

— „Dulce ridentem, misero quod omnis 
Eripit sensus mihi: nam simul te, 
Lesbia, aspexi, nihil est super mi 

Si lectio versuum, quos adscripsi, vera est, res non est dif- 
ficilis, nam tum in verbis „est super" habemus tmesin, quam 
etiam alibi apud Catullum reperimus, et ita quidem, ut 
praepositio „super" posita sit post verbum „est". Hoc modo 
„mi" nihil aliud est, nisi simplex dativus pro „mihi", quam 
interpretationem etiam facere videntur Antonius Parthenius 
fol. pag. 125; Palladius Fuscus fol. pag. 125: „Nihil mihi 
superest". 

Aliter sentit Frohnerus 17 ), qui „mi" pronomen esse 
negat: „Dass mi pronomen sei, nachdem unmittelbar mihi 
vorausging, ist unglaublich; auch braucht Catull die contra- 
hierte form fast nur im vertrautesten conversationston (z. b. 
5, 7. 13, 1. 14, 10. u. s. w.)." Coniecturamigitur faciens ita legit: 

— „ nam simul te, 

Lesbia, aspexi, nihil est super mi- 
rabile dictu." — 

Primum falso affert carm. 13, 1, nam, si sequimur 
Rossbachium, „mi" 1. 1. non est dativus „mi" pro „mihi" 
sed vocativus singularis numeri pronominis possessivi „meus". 

Vocis „mirabile" distractionem, ut tres syllabae in ver- 
sum sequentem transeant, probat Frohnerus carmine 11, 11, 
quo loco eam sane reperimus. Attamen periculosum mihi 
esse videtur, eum uno loco nisum uti hac distractione, quae 
in universum raro apud poetas extat. 

Quod ad causas attinet prolatas, cur „mi" pronomen 
esse non posse dicat, prima non est tam gravis, ut „mi" 



») Philologus 14. pag. 585. 

pro „mihi" positum esse non putemus, nam simili modo se- 
quuntur carm. 99, 11 — 13 „me" et „mi"; carm. 107, 3 — 4 
„nobis" et „mi". 

Altera annotatio : „auch braucht Catull die contrahierte 
form fast nur im vertrautesten conversationston" est quidem 
in universum vera. Si res semper apud Catullum ita se 
haberet, „mi" pronomen non esse dicere possemus, nam 
nemo in hoc carmine familiarem sermonem cotidianum, ut 
ita dicam, quaeret atque reperiet. Frohnerus autem 1. L 
ipse dicit: „fast nur", ergo non semper, ut ne haec quidem 
causa sufficiat, cur „mi" pronomen non esse dicamus. Sane 
vocabulo „dictu" aptum facit transitum ad „lingua sed tor- 
pet" et enunciatio congruit cum loco Sapphus: 

— „dfS yaQ eldova\ ix ($qo%ioio cpwvag 
ovdev ct' ixei." — l8 ) 
Ego quidem locum ita interpretor, ut „mi" censeam dativum 
esse pro „mihi" pendentem ex „est super" pro „superest". 

5. Denique ad verbi declinationem pervenimus, de 
qua disserens pauca verba faciam de formis per syncopen 
e longioribus in breviores contractis, quas Catullus amare 
videtur atque persaepe scribit. Simul eum haud raro ple- 
niorem formam iuxta contractam ponere non est neglegen- 
dum. Sane Heussner etiam de hac re L 1. pag. 21 sq. dis- 
putavit, sed rem non plene perfecit, quapropter quae mihi 
notanda esse videbantur accuratius hoc loco annotavi. 

Permulta apud Catullum reperimus exempla eius syn- 
copes, ut verba primae coniugationis perfecto et ab hoc 
temporibus derivatis in „avi" literam „v" sequente „s"; in 
„ave" literam „v" sequente „r" elidant duasque vocales 
„a — i" et „a — e" in unam longam vocalem „a" contrahant. 
Hae formae apud Catullum extant: carm, 10, 15 „compa- 
rasti"; carm. 10, 32 „pararim"; carm. 13, 12 „donarunt"; 
carm. 16, 3 „putastis"; carm. 25, 6 „involasti"; carm. 53, 3 



» 8 ) Cf. Frohnerus 1. L 

„explicasset u ; carm. 63, 17 „evirastis" (codd. „euitastis") ; 
carm. 64, 2 „nasse"; carm. 64, 97 „iactastis" ; carm, 64, 120 
„praeoptarit" (codd. „praeoptaret" ; „portaret"; et aliter); 
carm. 64, 174 „religasset" ; carm. 66, 41 „adiurarit" (codd. 
„adiuraret"); carm. 66, 57 „legarat" (codd. „legerat"; „le- 
garet"; „ligaret"); carm. 67, 23 et 76, 3 „violasse"; carm. 
67, 24 „conscelerasse" ; carm. 68 b , 76 „pacificasset" ; carm. 
68 b , 83 „saturasset" (codd. „staurasset") ; carm, 99, 12 
„cessasti". 

Minus saepe formae sunt in usu, quae perfecto et ab 
hoc temporibus derivatis tertiae et quartae coniugationis in 
„ivi" literam „v" sequente „s" ; in „ive" literam „v" sequente 
„r" elidunt, ita ut „ii" in „i" coalescant: carm. 15, 3 „cu- 
pisti" ; carm. 36, 5 „desissem" (codd. fals. „dedissem"); 
carm. 67, 3 et 5 „servisse" (codd. carm. 67, 3 „secuisse"); 
carm. 74, 1 „audierat". 

In compositis a verbo „ire" derivatis Catullus semper 
literam „v" elidit et modo „i— i" in „1" contrahit, modo 
contractionem neglegit: carm. 8, 2 „perisse"; carm. 68 b , 85 
„abisse" (codd. „abesse"); contra carm. 63, 3 et 87 „adiit"; 
carm. 63, 42 et 74 „abiit". Forma simplicis verbi bis tan- 
tum extat carm. 68 b , 86 et carm. 84, 11 „isset". (68 b , 86 
cod. D „esset"; 84, 11 cod, G „esset".) 

Verbum ,>terere" secunda persona singularis numeri 
perfecti activi servat pleniorem formam „trivisti", et Catul- 
lus solus semel scribit carm. 66, 30 „tristi". 19 ) 

In verbo „sinere" semper fere antiquiores scriptores 
futuro exacto literam „v" elidunt atque „e" et „i" in „1" 
contrahunt. Idem facit Catullus secunda persona singularis 
numeri eiusdem temporis carm. 66, 91 „siris" pro „siveris". 

Ut perfecta in „avi" et „ivi" etiam ea, quae in „evi" 
et „ovi" exeunt, perfecti secundae et tertiae coniugationis 
literam „y" elidunt sequente litera „s" vel „r" et „e--i" 



,l ) Neue, Frmlhr d. lat. Spr. II. pag. 399. 



23 



vel „e" — ; „o — i" vel „6 — e" in longam vocalem „e" vel 
„o" contrahnnt. Catullus habet duo exempla prioris gene- 
ris: carm. 64, 176 „requiesset" (codd. corrupt. „requisisset") 
et carm. 84, 7 „requierat"; posterioris generis quinque in 
verbo „novi" et compositis ab eo derivatis: carm. 3, 6 „no- 
rat" ; carm. 22, 1 et 67, 37 „nosti" ; carm. 66, 26 „cogno- 
ram"; carm. 72, 1 „nosse" ; carm. 91, 3 „cognossem". 

Persaepe Catullus tertia persona pluralis numeri in- 
dicativi* perfecti activi formis in „ere" pro „erunt" exeunti- 
bus utitur, quarum has repperi: carm. 4, 25 et 49, 2 „fuere" 
(codd. ACHL „fuerunt"); carm. 8, 3 et 8 „fulsere"; carm. 
10, 5 „incidere"; carm. 62, 8 et 9 „exiluere"; carm. 62,28 
„pepigere" iuxta „pepigerunt" ; carm. 62 , 29 „iunxere" ; 
carm. 62, 42 et 44 „optavere"; carm. 62, 53 „coluere" ; 
carm. 62, 55 „accoluere"; carra, 64, 14 „emersere" ; carm. 
64, 32 „advenere"; carm. 64, 148 „metuere"; carm. 64,205 
„contremuere"; carm. 64, 240 „liquere"; carm. 64, 399 „per- 
fudere"; carm. 64, 406 „avertere"; carm. 66, 45 „propulere". 

Quod denique ad formas attinet, quae secunda persona 
singularis numeri passivi et deponentis omnium coniugatio- 
num excepto indicativo praesentis pro , f ris" in „re" termi- 
nantur, unum tantum exemplum apud Catullum mihi in 
promptu est: carm. 116, 3 „conarere". 

In fine huius capitis obiter attingo formas carm. 66, 
18 „iuerint" pro „iuverint" (codd. „iuverint"; H „viverunt"; 
ed. Pr. „iuerint" 20 ), et carm. 2, 13 „soluit", carm. 61, 53 
„soluunt" ; carm. 66, 38 „dissoluo"; carm. 66, 74 „evoluam" 
(codd. „evolue"); carm. 95, 6 „pervoluent" (codd. „pervo- 
luit"), in quibus posterioribus exemplis „u" pro „v" scrip- 
tum est. 

Denique Catullus carm. 39, 14 „lavit" et carm. 64,402 
„poteretur" (codd. „potiretur"), pro „lavat" et „potiretur" 
minus usitate scripsit, ita ut nobis in his verbis „lavare" et 



20 ) Neue, Frmlhr. d. lat Spr. II pag. 416. 

,,potiri" formas tertiae coniugationis praebeat quainquam 
„lavare" est verbum primae et „potiri" verbum quartae 
coniugationis. 81 ) 



Caput III. 

Dc nonuullorum verborum derivatione, 
imprimis <lo deminutiyis. 

1. Quod ad verborum derivationem attinet, hac in re 
Catullus in universum ab usu scriptorum aureae vel classicae 
quae dicitur aetatis non valde discedit. Attamen si demi- 
nutivorum usum respicimus, non facile scriptor, qui cum 
poeta nostra comparetur, reperiri possit. Priusquam autem, 
quae de deminutivis ipsis enotavi atque composui, in medium 
profero, breviter de nonmillis verbi formis et de notandis 
compositis disseram. 

2. Verba inchoativa haud crebro apud Catullum extant : 
carm. 46, 3 .,silescere" ; carm. 46, 8 „vigescere"; carm. 
68 b , 55 „tabescere"; quibus statim adiicio verba frequen- 
tativa et intensiva, quorum numerus est multo maior. Haec 
exempla composui: carm. 8, 4 „ventitare"; carm. 33, 8 
„venditare"; carm. 55, 32 „quaeritare ( '; carm. 56, 6 „trusare"; 
carm. 61, 219 „noscitare"; carm. 64, 9 et v. 251 „volitare"; 
carm. 64, 195 „adventare a ; carm. 67, 2 „auctare"; carm, 
68, 13 „mersare"; carm. 68 b , 133 „circumcursare". Etiam 
pauca verba deminutiva apud Catullum reperimus, de qui- 
bus infra disseram. 

3. Quod praecipue Catulli orationis est proprium, mo- 
dus est, quo vocabula composita fingit atque ponit. Si 

*•) Cf. de his omnibus rebus, quas de coniugationis formis protuli: 
Neue, Frmlbr. d. lat. Spr. II. §. 47—70. 

antiquiorum formaruin usum (i. e. archaismos) respicimus, 
quarum et in declinatione substantivi, adiectivi, pronominis, 
verbi et in particulis nonnullis haud parvus numerus repe- 
ritur, non est neglegendum, Catullum eas non consilio quae- 
ritare et appetere; deinde eas in certis tantum carminibus 
maximeque in iis, quae nos ad scriptores Graecos revocant, 
plus minusve inveniri. Idem dici potest de compositis, quae 
apud Catullum in usu sunt, nam etiam horum numerus in 
universum non est permagnus et pleraque scripsit in maio- 
ribus carminibus aut in iis, in quibus Graecos imitatus est. 
Quamquam hoc loco ea composita omitto, quae etiam apud 
alios scriptores in usu versantur, atque ea tantum respicio, 
quae exemplis ex aliis 'scriptoribus sumptis aut omnino non 
aut raro comprobari possunt, nihilominus Catullum non par- 
vum numerum compositorum habere reperiemus, quae me- 
moratu digna sunt. 

Primum locus notandus mihi esse videtur, quo duo 
substantiva ita inter se coniuncta sunt, ut alterum alterius 
sit attributio, qua re fit^ ut tamquam unum oriatur voca- 
bulum compositum. Locus, quem dico, est carm. 66, 51—52: 
— „ Abiunctae paulo ante comae mea fata sorores Lugebant," — 

Sine dubio ,,coinae sorores", quae verba fortasse vertere 
pos8umus: „Schwesterhaare", quasi compositum dici potest, 
et pro „comae sorores" adiectivum cum substantivo suo 
coniunctum ponere usitatius erat. 

Ut iam ad composita ipsa enumeranda perveniam, haec 
exhibeo atque propono: carm. 63, 72 „silvicultrix", quod 
vocabulum apud Catullum solum reperitur et ab eo ipso 
fictum esse videtur. Alia composita, quae in „trix u exeunt, 
apud poetam in usu non sunt, contra complura in „tor" et 
unum in „or" apud eum legimus: carm. 64, 41 „frondator u 
(haec vox etiam apud Vergilium et Plautum extat); carm. 
64, 27 et v. 117 „genitor"; carm. 64, 204 „rector" et carm. 
22, 10 „fossor". 

Idem, quod de „silvicultrix" dixi, pertinet ad „nemori- 
vagus" carm. 63, 72. 

His addo composita apud Catullum solum in usu ver- 
santia: carm. 46, 7 „praetrepidare" ; carm. 63, 26 „tripudium" 
(de Bacchi choro); carm. 63, 51 „herifuga"; hoc loco iterum 
duo substantiva sunt iuncta, quorum „herifuga" est adiec- 
tivum attributivum ad „famuli": 
— „Ego quam miser relinquens, dominos ut herifugae 

Famuli solent," — 
carm. 64, 406 „iustificus"; carm. 66, 53 et carm. 64, 300 
„unigena" (significatione „frater" et „soror"); carm. 68 b , 112 
^falsiparens". 

„Septemgeminus" carm. 11, 7 etiam apud Vergilium 
et Statium cum „Roma" coniunctum („siebenhiigelig u ) repe- 
ritur. „Caprimulgus 4 * carm. 22, 10 (h. 1. „pastor") apud 
Plinium n. h. 10, 40 (56), 115 est avis (Caprimulgus euro- 
paeus L.), de quo animali iam veteres ut Aristoteles multa 
fabulati sunt. 

Imprimis autem Catullus persaepe compositis utitur, 
quae exeunt in „fer , ger , pes , sonus et volus", quorum 
plurima exempla apud eum tantum ac quidem plerumque in 
maioribus carminibus reperiuntur. 

Exempla in „fer" exeuntia, quae apud Catullum tan- 
tum extant, sunt haec: carm. 4, 13 „buxifer"; carm. 7, 4 
„laserpicifer" ; etiam apud alios scriptores in usu sunt: carm. 
11, 6 „sagittifer"; carm. 29, 19 „aurifer"; carm. 62, 7 „nocti- 
fer"; carm. 64, 394 „letifer". 

Duo composita in „ger" desinentia apud Catullum rep- 
peri: carm. 63, 23 „ederiger" et carm. 64, 106 „coniger". 

Maior est numerus compositorum, quae in „pes" ter- 
minantur, quorum „pinnipes" carm. 55, 25 et „plumipes" 
carm. 55, 27 apud Catullum solum extant. „Tardipes" carm. 
36, 7 (hoc loco cognomen Vulcani cum voce „deus" con- 
iunctum; alibi sine „deus"); „sonipes u carm. 63, 41 etiam 
apud alios scriptores in usu versantur. 

De composito „properipes" carm. 63, 34 uberius mihi 
disserendum est. „Properipedem" legunt 1. 1. etiam Meleager 
et Vossius , et Silligius hanc lectionem comprobat. *) Sane 
„properipes a est compositum inusitatum, quod iam Doeringius 
annotat monens, Catullum in hoc ipso carmine tales voces 
compositas amare. Alii hunc locum ita scribunt: 

— „Rapidae ducem sequuntur Gallae pede propero" — 
sed iam Vossius 2 ) recte dicit: „Cum praecedat rapidae, 
ineptum est addere pede propero." Haud raro quidemapud 
Catullum evenit, ut eandem sententiam duobus verbis dicat, 
sed nunquam tali modo , quo fit , si 1. 1. „pede propero" 
scribimus. Optimi Mss. exhibent „propere pede", s ) ex quo 
Vossius recte fecit „properepedem u vel „properipedem" 
vocalem „e 4 ' in „i u mutans, qui usus satis notus est. 

Composita in „sonus" desinentia apud Catullum repe- 
rimus carm. 64, 52 „fluentisonus" ; carm. 64, 125 et v. 320 
„clarisonus" ; carm. 64, 263 „raucisonus". 4 ) 

Notanda denique sunt duo composita in ,/volus" carm. 
68 b , 128 „multivolus" et carm. 68 b , 140 „omnivolus", quo 
posteriore vocabulo Catullus solus utitur. De his compositis 
conferatur Beisigius. 5 ) 

Hoc loco etiam moneo , Catullum in verborum usu 
saepissime simplex ponere pro composito imprimis „linquere" 
pro „relinquere", ut carm. 62, 3 „linquere"; carm. 64, 35 
linquunt"; carm. 64, 59 et v. 117 „linquens"; carm. 64, 123 
liquerit"; carm. 64, 133 „liquisti"; carm. 64, 213 „linquen- 
tem"; carm. 64, 240 „liquere"; carm. 64, 276 „linquentes" ; 
contra carm. 63, 51 „relinquens" ; carm. 63, 25 „suevit 






t< 



•) SDligius, de C. Val. Cat. carm. epistola critica; 1822, pag. 19. 
') Edit Cat., pag. 170. 
8 ) Ellis. edit Cat., pag. 108. 
4 ) Cf. Lucretius 5, 1082 (1084). 

•) Vorlesungen tiber lat. Sprachwissenschaft , herausgegeben von 
Dr. F. Haase, Leipzig 1839, pag. 265, §. 158. 

pro „consuevit"; carm. 63, 86 „vadit" pro „evadit"; carm. 
64, 53 „tuetur" pro „intuetur"; carm. 64, 150 „crevi" pro 
„decrevi"; carm. 64, 199 „vanescere" pro „evanescere" ; 
carm. 66, 29 „mittens' c pro „emittens' 4 . 

3. Restat ut, quae de deminutivis mihi sunt in promptu, 
exponam , qua in parte dissertationis meae optimum esse 
puto, antea singula a Catullo vocabula adhibita enumerare 
et his absolutis de iis rebus disputare, quae in eorum usu 
apud poetam nostrum sunt notandae. Itaque deinceps com- 
ponam deminutiva substantivi, adiectivi et verbi. 

Deminutiva igitur substantivi sunt haec: „libellus" 
carm. 1, 1; 8; 14, 12; 55, 4; „solatiolum" carm. 2, 7 
„puella" carm. 2, 1; 11; 3, 3; 4; 7; 17; 8, 4; 7; 12; 10 
16; 27; 11, 15; 13, 4; 11; 17, 14; 15; 34, 2; 4; 35, 8 
16; 36, 2, 9; 37,4; 11; 41, 1; 3; 5; 7; 43, 1; 55, 10; 17 
56, 5; 62, 23; 42; 44; 47; 64, 97; 379; 69, 8; 77, 7 
78, 4; 89, 3; „puellula" carm. 57, 9; 61, 57 ; 178; 184 
„oculus" carm. 3, 5; 9, 9; 14, 1; 48, 1; 63, 37; 39; 48 
82, 1; 2; 4; 104, 2; 108, 5; „ocellus" carm. 3, 18; 31, 2 
43, 2; 45, 11; 50, 10; 19; 64, 60; „palmula" carm. 4, 4 
17; „gemellus" carm. 4, 27; 57, 6; „labellum" carm. 8, 18 
61, 216; 63, 74; 64, 104; 316; 80, 1; 99, 7; „scortillum 
carm. 10, 3; „Veranniolus" carm. 12, 17; 47, 3; „sacculus 
carm. 13, 8; „versiculus" carm. 16, 3; 6; 50, 4; „ponticu- 
lus" carm. 17, 3; „assula" carm. 17, 3; „salillum" carm. 
23, 19; „lapillus" carm. 23, 21; „flosculus" carm. 24, 1; 

capillus" carm. 25, 1; 64, 193; „auricilla" carm. 25, 2; 

auricula" carm. 67, 44; „latusculum" carm. 25, 10; „fla- 
gellum" carm. 25, 11; 62, 52; „villula" carm. 26, 1; „sar- 
cinula" carm. 28, 2; „tabula" carm. 28, 6; „tabella" carm. 
32, 5; 50, 2; „lucellum" carm. 28, 6; 8; „amiculus" carm. 
30, 2; „medullula" carm. 25, 2; „pusillus" carm. 37. 16; 
54, 1; „catulu8" carm. 42, 9; „codicillus" carm. 42, 11; 
12; 19; 20; 24; „Septumillus" carm. 45, 13; „lectulus" 
carm. 50, 15; 57, 7; 64, 88; „femella" carm. 55, 7; 

„papilla" carm. 55, 12; 61, 101; 64, 65; 66, 81: „pupulus" 
carm. 56, 5; „pupula" carm. 63, 56; „Rufulus" carm. 59, 1; 
„rainula" carm. 61, 22; „zonula" carm. 61, 53; „hortulus" 
carra. 61, 88; „brachiolum" carm. 61, 177; „corolla" carm. 

63, 66; .64, 283; „munusculum" carm. 64, 103; 68 b , 145; 
,;calathiscus" carm. 64, 319; „lacrimula" carm. 66, 16; 
„sicula u carm. 67, 21 ; „tigillum u carm. 67, 39 ; „epistolium u 
carm. 68, 2; „capsula a carm. 68, 36; „avunculus u carm 
84, 5; „mentula u carm. 29, 13; 94, 1; 105, 1; 115, 1; 8 
„suaviolum" carm. 99, 2; 14; „articulus" carm. 99, 8 
„furcilla" carm. 105, 2. 

Non tam multa sunt exempla deminutivorum adiectivi 
„bellus" carm. 3, 14; 15; £, 16; 22, 9; 24, 7; 8; 43, 2; 6 
69, 8; 78, 3; 4; 81, 2; 106, 1; „misellus" carm. 3, 16 

35, 14; 40, 1; 45, 21; 80, 7; „aureolus u carm. 2, 12; 61, 163 
„turgidulus u carm. 3, 18; „integellus" carm. 15, 4; „molli- 
culus u carm. 16, 4; „bimulus u carm. 17, 13; „tenellulus u 
carm. 17, 15; „imulus u carm. 25, 2; „mollicellus u carm. 
25, 10; „vetulus u carm. 27, 1; „albulus u carm. 29, 8; 
„turpiculus u carm. 41, 3; „lacteolus u carm. 55, 17; „erudi- 
tulus u carm. 57, 7; „floridulus u carm. 61, 189; „parvulus" 
carm. 61, 212; „lassulus" carm. 63, 35; „irigidulus" carm. 

64, 131; „aridulus" carm. 64, 316; „languidulus" carm. 64, 
331; „pallidulus" carm. 65, 6; „uvidulus" carm. 66, 63; 
„perlucidulus" carm. 69, 4; „tantillus" carm. 99, 6; quibus 
addo adverbium „belle" carm. 12, 2. 

Quod denique ad verbi deminutiva attinet, unum certo 
apud Catullum reperiri potest : carm. 25, 11 „conscribillare" ; 
fortasse etiam „pipilare" carm. 3, 10 et „ustulare" carm. 

36, 8 deminutiva dici possunt; certe iis vis deminutionis 
inest. De verbo „pipilo" conferatur Burmannus. 6 ) Porro 
scripsit „conscribillare" Varr. ap. Non. 82, 30 sq; 7 ) „ustulare" 
Vitruv. et Auct. Priap. 61, 7. 

8 ) Anthol. Lat. Vol. II, pag. 294 (a). 
7 ) Cf. Antonius Muretus, fol. pag. 68. 

His omnibus deminutivis enumeratis, quod mihi in 
universum de iis notandum esse videtur, in medium proferam. 

Magnus deminutivorum numerus apud Catullum solum 
in usu est, quod tamen magis in substantivis quam in ad- 
iectivis valet. Exempla illorum sunt haec: „solatiolum, 
scortillum, auricilla, femella, sicula pro mentula, suaviolum, 
medullula", et nomina propria: „Veranniolus, Rufulus, Septu- 
millu8 u . Heussner, qui 1. 1. pag. 35-^-39 in universum de 
deminutivis Catullianis scripsit, falso pag. 36 „epistolium" 
apud Catullum solum extare putat, nam legimus etiam apud 
Apul. de mag. c. 6 et 79; contra „solatiolum u omittit 
(cf. infra). 

Adiectivorum exempla haec enumero: „imulus, molli- 
cellus, eruditulus, floridulus, lassulus, aridulus, uvidulus, 
perlucidulus". 

Alia deminutiva etiam apud scriptores, qui aut ante 
auream aetatem aut post illam vixerunt, sed rarius reperi- 
untur: „brachiolum u Veget. veter. 1, 25, 4 sqq.; „salillum u 
Plaut. Trin. 2, 4, 91 (492) (Fleckeisenius hoc loco legit: 
„scintillula animae); „latusculum u Lucret. 4, 309 (335); 
„calathi8cus u Petron; „epistolxum u Apul. de mag. c. 6 et 
79; „puellula u Pompon. com. 67; Terent. Phorm. 1, 2, 31 
(81); „capsula u Senec. ep. 115, 2; „lacrimula u Terent. et 
Cic. Planc. 31, 76; „pupulus u Senec. ep. 12, 3; Arnob. 7 
no. 8; „zonula u Seren. ap. Non. 539, 19; Lampr. Alex. Sev. 
52; — „turgidulu8 u Paul. Petron. 5, 450; „integellus u Cic. 
Fam. 9, 10, 3; „bimulus u Suet. Cat. 8; „tenellulus" Laev. 
ap. Pri8C pag. 903 P; „albulus u Mart. 12, 99, 4; „turpxcu- 
lus u Varr. 1. L. 7, 5, 97; Cic. de Or. 2, 61, 248; „lacteolus u 
Prudent. et Auson. ; „frigidulus u Verg. Cir. 250; „languidu- 
lus u Cic. ap. Quint. 8, 3, 66; tantillus u Plaut. Terent. et 
Cels.; „pallidulus u Hadr. ap. Spart. Hadr. 25; „molliculus u 
Plaut. Cas. 2, 8, 55 (383); Plaut. Capt. 1, 2, 154 (236); 
Charis. pag. 183 P. (pag. 198, 19. K.). 

His omnibus deminutivis exceptis reliqua etiam apud 
alios scriptores atque praecipue apud poetas aureae aetatis 
in usu sunt, quam ob rem ea enumerare necesse non est. 

Iam de derivatione atque usu nonnullorum deminuti- 
vorum uberius disseram. 

„Veranniolus u carm. 12, 17 est deminutivuin, quam ob 
rem etiam „Fabullus u vocabulum deminutivum esse puto, 
nam non video, cur poeta utrumque virum non eodem modo 
alloquatur. 

Ex „benulus u per contractionem fit „bellus u , quod est 
deminutivum a „benus u i. e. „bonus". 

In quaestione, num „pipilo u carm. 3, 10 sit verbum 
deminutivum, veteres Catulli editores inter se non consentire 
videntur. Antonius Parthenius et Palladius Fuscus fol. pag. 
12 „pipillo u scribunt, et Parthenius „pipillo" nominat „de- 
minutivum verbum a pipo u . Fuscus autem dicit: „a pipo 
venit pipillo frequentatiuum." Antonius Muretus fol. pag 13, 
scribere vult „pipillo u ut ^focillo, titillo, cantillo", sed legere 
mavult „pippiebat u . Sine dubio autem „pipilo" est reti- 
nendum. 8 ) 

Derivatio deminutivi „puella" saepe apud Catullum occur- 
rentis haec est. A „puer u descendit „puerulus", quod in „puel- 
lus u contrahitur. Vox „puerulus" habet Cic. Rosc. Am. 41, 120 
et Top. 4, 18. Forma feminina est „puerula u vel „puella u . 
Puto autem „,puerula u vel puella u derivandum esse a „puera", 
quae forma feminini generis vocabuli „puer u reperitur apud 
Liv. Andr. ap. Prisc. pag. 697 P.; Varr. Sat. Men. 22, 4; 
Varr. ap. Non. pag. 156, 17; cf. Suet. Cal. 8. Pleitnerus 
„puella u a „puera u -„pura a derivandum esse putat, ita ut 
„pura u vel „purus u sit contractio pro „puerus u vel „puera u . 9 ) 

De nominis proprii „Ipsithilla u carm. 32, 1 derivatione 
atque significatione haec profero. Isaacius Vossius legit 



8 ) Leutschius, Philologus. 10, pag. 738. 

9 ) Cf. Pleitnerus. Des Q. Val. Cat. Hochzeitsges. krit. behandelt, 
pag. 56. 

„Hispitilla u , eoque auctore 10 ) Iosephus Scaliger vocabulum 
esse denrinutivum ab „Hypsithea u putat, quod Vossius nihilo 
probabilius esse dicit quam Turnebi „Hospitilla u . Guyetus 
Vossio auctore „Iphitilla u ab „Iphito a scripsit, quod esset 
vox Graeca. Vossius autem monet, Catullum Eomanas tan- 
tum appellationes usurpasse, quam ob rem „Hispitilia u 
retinet. 

Ott. Ribbeckxus vocabulum „Ipsitilla u ita interpretatur: 
„Was hindert denn z. B. an Ipsitilla zu denken, die c. 32 
doch zartlich genug meae deliciae, mei lepores genannt wird, 
und deren (im Augenblick fingirter) Name Nichts ist als 
ein humoristisches Deminutiv von ipsa, der iibliche Ergeben- 
heitsausdruck, wenn Gesinde und Liebhaber von ihrer Herrin 
sprechen, wie denn auch der Sperling 3, 6 suam ipsam, d. 
h. suam dominam so gut kannte, wie das Kind die Mutter". 11 ) 

Haec interpretatio sine dubio sola est vera, qua de 
causa etiam Schwabius 12 ) „Ipsitilla u scribit revocans ad 
Buechlerum, qui in editione sua Petronii pag. 74, quo loco 
cap. 63, §. 20 „ipsimi nostri u legit, annotat: „ipsiumus uel 
ipsimus et ipsuma etiam in posterioribus dominus et domina 
uocantur. Plautina serua in Casina IV, 2, 11 .ego eo quo 
me ipsa misit' id est domina, amr r Catullus de passere 
,suam norat ipsam tam bene quam puella matrem', idem de 
deliciis suis ,mea dulcis Ipsitilla'. In fine dicit: „non 
mirum deflexum a reuerentia uocabulum esse ad blandi- 
tias u , — sc. ipsa. 

Saepius Catullus satis non habet, a vocabulis primi- 
tivis deminutivum fingere, sed a deminutivo ipso iterum 
novum deminutivum ducit ut „ocellus"; „puellula u ; „tenellulus u 
et alia. Haud raro deminutivis adiectiva attribuit, quae 
aperte deminutionem augeant ut carm. 1, 1 „lepidum libellum u . 



"•) Edit. Cat. pag. 78—79. 

xl ) Ott. Ribbeck, C. Val. Cat., eine literar-kistor. Skizze, Kiel. 1863. 
pag. 59. Anm. 34 zu pag. 47. 

1 J ) Cf. edit. Cat , pag. 37. 

Si Catullus ut carm. 3, 18 „turgiduli ocelli" ; carm. 
41, 3 „turpiculo naso" deminutivum adiectivi ponit attribu» 
tionem ad substantivum , quaeritur, utrum adiectivum an 
substantivum deminuatur. Sine dubio adiectivi deminutio 
fit, ut Pohlius recte annotat, si carm. 41, 3 interpretans 
dicit: „Nam forma deminutiva vis imminuitur eius vocabuli, 
cui illa affixa est, non vocabuli coniuncti, igitur turpiculus 
nasus id est, quod subturpis nasus,-.non turpis, si vocem 
fingere liceat, nasellus." 13 ) 

Denique usus deminutivi rr ponticulus" carm. 17, 3 est 
notandus, quo loco poeta deminutione utitur, quamquam v. 
1 „pons magnus" dixit. Iam Antonius Muretus hoc animad- 
vertens fol. pag. 52 dicit: „Quo modo ponticulum vocat, 
quem antea pontem longum dixerat? an, quod parum latus 
esset, an, quod infirmus?" Aperte posteriore causa commo- 
tus Catullus cum ironia quadam ita scripsit; pons quidem 
magnus est atque longus, sed ruinam minans nihil est nisi 
ponticulus. 

His rebus absolutis restat, ut breviter attingam, quod 
sit genus carminum, in quibus Catullus magno deminutivo- 
rum numero est usus, et qua de causa tam saepe ea 
scripserit. 

Nemo permulta deminutiva Catulli carminibus dare 
venustatem et nativum quendam leporem negabit, sed omnes 
assentientur mihi dicenti, praecipue ad oblectationem esse 
iucundissima vocabula deminutiva, quae optime rem signifi- 
cent, quam tractat poeta. Quodsi materies esset grandis, 
offenderent, sed cum nugae, ut poeta ipsa carmina vocat, 
sint, aptissime quadrant atque placent; quapropter in car- 
minibus maioribus quae fere tot versus continent, quod reli- 
qua omnia, rarissime occurrunt. Itaque poeta deminutiva 
non posuit in carm. 63 nisi v. 35 et 74, quo loco facit 
narrationem, nusquam autem, ubi Attis aut Cybele loquun- 



l3 ) Ioseph Pohl, Lectionum Catullianarum Specimeiu 18&S. \».%^ 

tur. Eodem modo in carm. 62 vocabulo „puella" excepto 
praeter „flagellum" v. 52 deminutiva non reperimus. Atque 
etiam in illis carminibus, quibus gravitas aut dolor accessit, 
perpauca reperiuntur, cf. carm. 5; 7; 8; 70; 76; et alia. 
Restant igitur carmina dicacia et iocosa, in quibus magnam 
deminutiva vim habent. Ut exemplum afferam, exhibeo 
carm. 25, ubi accumulatis deminutivis formisque similiter 
sonantibus poeta pulcherrime Thalli cinaedi mollitiem de* 
pingit, et carm. 57 et alia. Itaque non ubique deminutiva 
a poeta adhibita nobis placent, et assentior Bernhardio, qui 
recte dicit: — „darunter bemerkt man die zahlreich in Um- 
lauf gesetzten malerischen oder beiszenden Deminutiva, 
welche den Ton der Elegien und der epischen Erzahlung 
storen, desto kraftiger aber in der Polemik wirken." u ) 

Quod denique ad causas attinet, quibus commotus Ca- 
tullus tam saepe deminutiva scripsit, variae enumerari pos- 
sunt, prout aut blanditur, aut depingit, aut contemptim 
atque acerbe loquitur; odio et amore fere dicam deminuti- 
vorum usum contineri. Interdum autem deminutiva reperi- 
mus, ubi versuum numerum augent aut metrum eorum usum 
postulat. 15 ) Quapropter persaepe, ut carmina quaedam recte 
interj>retemur , maximi est momenti, qua causa commotus 
Catullus deminutivis sit usus, disquirere. Plerumque sane 
deminutivis subest acerba ironia. 

Ut exemplum afferam, vera carm. 63, 35 cognitio om- 
nino pendet ex recta deminutivi „lassulus" interpretatione. 

Nonnulli adiectivum „lassulus" vertunt: „gar matt, 
sterbematt" 16 ) , ita ut „lassulus" auctam vel maximam sig- 
nificet lassitudinem, aut, ut aliter dicam, „lassulus" habeat 
vim vocabuli primitivi sensum augentem. Alii interpretes 



,4 ) Bernhardy, Grundr. der rom. Litt. 4. Bearb. 1865. pag. 551. 
Anm. 440. 

,5 ) cf. Palladius Fuscns fol. pag. 9 ; Antonius Parthenius fol. pag. 
12, et pag. 116 

,6 ) cf. Heysius. pag. 143. 

putant, „lassulus" indicare, Gallas paulo lauguidiores fuisse, 
ita ut „lassulus" vocabulum primitivum non augeat sed po- 
tius deminuat. Haec autem interpretatio sensui loci omnino 
non respondet, et altera haud dubie cum eo melius consen- 
tit. Persaepe autem, ut supra dixi, vocabulis deminutivis 
apud Catullum subest ironia, quapropter interpretationem 
sequor, quam Werthes proponit: „Uebrigens ist es nicht 
wahrscheinlich, dasz die Gallen dieses verkleinernde Beywort 
deswegen bekommen haben, weil sie nur etwas miide gewe- 
sen; welches die Meinung der Ausleger ist; sondern, vielleicht 
neben dem erst angefiihrten Grunde, diirfte der Dichter wohl 
auf ihre neuere Verwandlung gesehen haben; dasz er also 
eine weibische Mattigkeit ausdriicken wollte, welche der Ar- 
beit einen Berg zu ersteigen bald unterliegt. Hierauf be- 
zieht sich auch vielleicht das gleich darauf folgende: Nimio 
e labore; es war fur ihre unmanuliche Kraft zu viel." 17 ) 

Carm 66, 16 deminutivum „lacrimula" omnino habet 
vim, quae inest nostrae voci: „Krokodilsthranen". 

Non sine causa poeta carm. 25, 2 „u" cum „i" com- 
mutans pro usitato „auricula" scripsit „auricilla" , nam 
acerba quaedam ironia, qua Thallum insectatur, accumula- 
tione literae „i" depingitur. 

Etiam ut alicui contemptum afferat, Catullus deminu- 
tiva haud raro ponit, ita ut vis contemptionis , quae voca- 
bulo primitivo iam inest, forma deminutiva augeatur; cf. 
carm. 6, 4; 10, 3; 24, 1; 25, 2; 55, 7; 57, 7; 59, 1. 

Ad carm. 41, 3 Pohjius 1. 1. pag. 45 recte annotat: 
„Atque eodem modo turpiculum nasum per tapinosin cum 
ironia dictum esse contenderim, quae deinde exitu inex- 
spectata et aperta gradatione maximum risum excitet ne- 
ccbse est. 

Interdum poeta ratione metri coactus verba deminutiva 



7 ) Werthes, Ueber den Atys des Katull. 177». pag. 31. 



36 



posuit, de qua re Leutschius 18 ) et Pohlius 1. 1. pag. 45 recte 
monent. Leutschius 1. 1. revocat ad carm. 2, 7, ubi Catullum 
„solatiolum tf , contra carm. 3 nullum deminutivum metri 
causa posuisse affirmat. 



Caput IV. 

De piraepositioiiitms et eoniunetionibiis. 

L De praepositionibus disserens pauca verba de earum 
significatione atque collocatione faciam. 

Quod igitur primum ad praepositionum significationem 
attinet, in universum Catullus a communi loquendi ratione 
non valde discedit, et tres tantum locos reperimus, quibus 
minus usitatum praepositionum praebet usum: carm. 3, 9 — 10 
„ad tf ; carm. 4, 15 „ex u ; carm. 63, 44 „de tf . 

Carm. 3, 9—10 „ad tf : 

— „Sed circumsiliens modo huc modo illuc 
Ad solam dominam usque pipilabat." — 
Antonius Parthenius fol. pag. 12 ; Palladius Fuscus fol. 
pag. 12; Graevius 1 ) „ad tf hoc loco vim praepositionis „apud tf 
habere dicunt, quam interpretationem non veram esse puto. 
Sane praepositio „apud tf interdum pro „ad tf , et posteriore 
aetate apud Tacitum pro „in tf eandem habens vim in usu 
versatur. Sed hic usus apud Catullum altero exemplo non 
comprobatur, et praeterea praepositio „ad tf 1. 1. simplicius 
interpretari possumus. Si „ad tf pro „|tpud tf positum esse 
censemus, utrum „ad u sit trahendum ad „pipilabat tf an ad 
„circumsiliens" (i. e. circumsiliens apud dominam), dubium 



,8 ) Philologus. 10. pag. 743. 
») c£ edit Cat. pag. 7. 

est. Ego „ad a traho ad „pipilabat a , ut „adpipilabat a nostro 
vocabtilo: „anpiepen a respondeat. Si hunc interpretationis 
modum sequimur, praepositio „ad a per tmesin in Graeca 
oratione usitatissimam seiuncta est a verbo „pipilabat a . 
Tmesis autem in praepositionibus haud raro apud Catullum 
reperitur, ut carm. 67, 14 „ad me omnes clamant a pro „me 
omnes acclamant" (acclamare aliquem iemanden laut bezeich- 
nen, benennen; qua significatione Livius et Tacitus voce 
„acclamare" utuntur.) Sed ne hoc quidem modo locum in- 
terpretari necesse est, nam si construo „pipilare ad aliquem" 
= auf iemanden zupiepen, hinpiepen, ita ut loous, ad quem 
avis pipilat, significetur, haec constructio mihi inusitata non 
esse videtur. Etiam Leutschius, ut video, locum ita intel- 
legit reiiciens interpretum sententiam ,,ad dominam pipila- 
bat" positum esse pro „apud dominam" vel „dominae", et 
recte revocat ad carm. 61, 215 sq.: 

— „Dulce rideat ad patrem" — 
„der sperling behielt die herrin, wenn er piepte , er mochte 
hinhiipfen, wohin er wollte, immer im auge: so erst schildert 
die stelle plastisch." *) 

Carm. 4, 15 „ex": 

— : „ultima ex origine" — 
Praepositio „ex" etiam in descriptione temporum in usu 
versatur, sed pro „ultima ex origine" saepius atque melius 
dici puto ,.ultima ab origine". 

Carm. 63, 44 „de": 
— „Ita de quiete molli rapida sine rabie" — 
Praepositio „de" hoc loco in temporis descriptione , quum 
interrogetur: „quo tempore ?" adhibita est, qui usus non ad- 
mittitur, nisi iam pars temporis praeteriit , quo modo locus 
citatus sumi potest. 

Praepositiones, quae adverbii vim habent, apud Catul- 
lum minus sunt usitatae, ut eiusmodi paucae huc pertineant. 



') Philologus. 10. pag. 738. 

Pro „postea u et „antea" persaepe praepositiones „post" 
et „ante" etiam apud alios scriptores extant. Catullus fere 
semper „post" et „ante u pro ,.postea u et „antea u ponit et 
persaepe „postea u et „antea" iuxta „post u et „ante" adhi- 
bet. Ut nonnulla exempla afferam, carm. 4, 10 

— „Ubi iste post phaselus autea fuit u — 
„post" pro „postea" iuxta ,,antea" extat; (Achilles Statius 
comparat fol. pag. 1 6 „post phaselus tl cum Graeco „ro vare- 
qov nkoXov") ; eodem modo legimus „post u pro „postea" 
carm. 49, 3; 64, 274; 322. Loco posteriore „post" ad 
„aetas" est trahendum , ita ut duo vocabula tamquam in 
unum coalescant; cf. carm. 4, 10 „post phaselus u . 

Saepius reperimus „ante u pro „antea" : carm. 11, 21; 
29, 4; 45, 8; 17; 62, 28; 64, 188; 384; 66, 51. 

Huc etiam pertinent carm. 13, 9; 62, 6; 76, 23; 116, 7 
„contra u et carm. 51 , 3 „adversus u , pro quo usitatius est 
„adversum"; sed „adversus u fortasse etiam adiectivum esse 
potest. 

Breviter dicam de praepositione „super u carm. 61, 29: 
— „Nympha quos super irrigat 
Frigerans Aganippe," — 
Primum „super u praepositio esse potest, ut ad „irrigare" 
obiectum sit supplendum sc. „aquam u : iiber welche Aganippe 
den Quell leitet. Deinde „super u adverbii vim habere po- 
test, ut „irrigare u sit verbum transitivum et significet: be- 
wassern. Hanc posteriorem interpretationem Heysius sequi 
videtur, nam locum vertit: „Wo hernieder im Quellensturz 
Kiihlung trauffc Aganippe 44 . 

Per tmesin ^super 44 a verbo „irrigat" seiunctum esse 
non potest, nam verbum „superirrigare u non extat. Simili 
modo „super" carm. 64, 286 interpretor, quamquam 1. 1. 
„super" etiam per tmesin ad „impendentes lt potest trahi. 

Non solum in usu praepositionum Catullus interdum 
a communi loquendi genere discedit, sed etiam in earum 
collocatione sibi licentiam quandam permittit, quam apud 

alios scriptores raro reperimus. Sane plerisque locis collo- 
catio poesi tenetur, nam aliter poeta roces collocat, aliter 
solutae orationis scriptor. 

Satis notum est, pronomiua quaedam ante praeposi- 
tionem collocari posse et praepositionem, si adiectivum cum 
substantivo coniungitur illudque antecedens habet vim, inter 
adiectivum et substantivum ponere licere. Cicero autem et 
Caesar, si „medius" cum substantivo coniungunt, nunquam 
praepositionem interponunt. Catullus contra modo prae- 
positionem inter „medius" et substantivum ponit modo usi- 
tatiore collocatione utiturut carm. 04, 167 „mediis-in undis"; 
carm. 67, 22 „mediam ad tunicam"; contra carm, 64, 149 
„in medio-turbine" ; carm. 66, 46 „per medium-Athon". 

Quamquam igitur praepositiones inter pronomen aut 
adiectivum antecedens et substantivum ponere licet, rarissime 
tamen substantivo antecedente pronomen vel adiectivum prae- 
positioni postponitur. (Cf. Cic. Verr. 5, 63; inv, 1, 25 et 
ad Herenn. 4, 32, 44). Catullus autem hunc usum negle- 
gens scribit: carm. 17, 3 „assulis — in redivivis"; carm. 
31, 9 „larem ad no&trum"; carm. 52, 2 „sella in curuli"; 
carm. 61, 162 „oinine cuin bono"; carm. 64, 48 „sedibus in 
mediis"; carm. 64, 198 „pectore ab imo"; carm. 64, 354 
„sole sub ardenti"; carm, 64, 387 „templo in fulgente"; 
carm. 68 b , 83 „noctibus in longis"; carm. 68 b , 86 „muros- 
ad Iliacos" ; carm. 68j b , 109 „Pheneum prope Cylleneum"; 
carm. 76, 3 „foedere in ullo"; carm. 80, 3—4 „quiete e 
molli" ; carm. 95 , 7 „Paduam-ad ipsam". Cf. de omnibus 
disputatis Schultzium, Lat. Sprachl., pag. 570. §. 441, 1. 

Si omnes locos, quibus Catullus praepositionibus est 
usus, quod ad collocationem attinet, componimus, eum plerum- 
que praepositiones inter attributionem et substantivum posuisse 
videmus, quod quidem in certis praepositionibus etiam apud 
alios scriptores fit, sed apud Catullum hic usus praevalet. 

In praepositionum numerum, quae semper post casum 
suum aut inter attributionem et substantivum poni possunt, 

apud Catullum sunt referendae hae: „in": carm. 4, 11; 16; 17; 
20—21; 17, 3; 4; 21, 3; 23, 20; 24, 3; 33, 5; 39, 17; 
45, 16; 23; 52,2; 63,58; 64,48; 128; 133; 151; 167; 168; 
313; 387; 66, 56; 68 \ 41; 71; 83; 132; 134; 76, 3; 21; 
115, 4; „ex a vel „e tt : carm. 4, 15; 9, 1; 63, 36; 64, 14; 
66; 73; 74; 114; 125; 241; 251; 392; 65, 8; 65\ 2; 68 b , 
58; 80, 3—4; 99, 9; 109, 4; „post": carm. 95, 1; 2; „de" : 
carm. 59, 3; 64, 398; 66, 39; 68, 25; „ante u : carm. 66, 67; 
„contra u : carm. 64, 101; „inter" : carm. 7, 5; haud dubie 
poeta hanc praepositionem inusitate posuit post suum sub- 
stantivum, et quidem inter attributionem et substantivum, 
quae illud accuratius definiunt. 

Praeterea autem apud Catullum praepositiones extant, 
quae tali collocatione rarius utuntur; has enumero: „usque 
ad": carm. 4, 24, quo loco minus usitatam transmutationem 
„ad usque" reperimus; „ad u : carm. 23, 18; 31, 9; 63,. 20 
75; 64, 3; 121; 67, 22; 68\ 86; 95, 5; 7; 101, 2; 8 
115, J5; „ab 1 ' vel „a ;t : carm. 25, 9; 61, 219; 224; 64, 132 
1*98;*275; 81, 3; 102, 1; „cum": carm. 61, 162; 64, 53 
112; 298; 329; 77, 2; 98, 3; „sub": carm. 64, 154; 354 
6J>\ 3; 69, 6; „per u : carm. 4, 18; 64,2; 101, 1; „subter u 
carm. 65, 7; „pro tl : carm. 66, 37; „prope u : carm. 68 \ 109. 

Haud raro etiam alia vocabula inter attributionem et 
substantivum posita sunt, praepositio autem semper post 
primam vocem tenet locum. Graecum loquendi modum 
sequens carm. 33, 5 — 6: 

— „Cur non exilium malasque in oras 
Itis, u — 
quo loco duo substantiva coniunctione copulativa sunt con- 
nexa, Catullus praepositionem non ante primum sed ante 
alterum substantivum ponit. Hunc collocationis modum apud 
poetas solos reperimus ut apud Horatium carm. 3, 25, 2. 3 ) 



3 ) Cf. Bentleius ad Horat. 1. 1. et Reisig, Vorlesungen uber lat. 
Sprachwissensch.; herausgeg. von Dr. Haase, Leipz. 1839, pag. 739, §. 418. 

2. Quae iam de coniunctionibus in medium proferam, 
sunt haec. 

Primum amat Catullus duo substantiva in versus fine 
tali modo coniunctione copulativa „que" coniungere, ut sub- 
stantivum, cui coniunctio est affixa, versum finiat. Exempla 
eiusmodi coniunctionis „que" usus haec sunt : carm. 3, 1 et 
13, 12 „Veneres Cupidinesque"; carm. 6, 11 „argutatio in- 
ambulatioque" ; carm. 6, 15 „boni malique"; carm. 28, 14 
„dii deaeque"; carm. 28, 15 „Romulei Remique"; carm. 31, 1 
„paeninsularum-insularumque" ; carm. 36, 3. „Veneri Cupi- 
dinique"; carm. 37, 14 „boni beatique"; carm. 45, 22 
„Syrias Britanniasque" ; carm. 45, 24 ^delicias libidinesque" ; 
carm. 64, 152 „feris - alitibusque" (aliis vocibus interpositis 
ut carm. 31, 1); carm. 68 b , 89 „Asiae Europaeque". 

His omnibus exemplis mihi certa lex inesse videtur, 
ita ut sententiam ponam, Catullum illum coniunctionis copu- 
lativae „que tt usum adhibere, si duo substantiva sunt sine 
attributione. Sane duo exempla proferre possum, ubi sub- 
stantiva attributionem habent: carm. 30, 9 „tua dicta omnia 
factaque" , et carm. 50 , 7 — 8 „tuo lepore-facetiisque" ; sed 
haec sententiam meam propositam evertere non possunt. 

Eandem coniunctionem „que" etiam in duobus adiec- 
tivis aut adverbiis hoc modo collocatam reperimus ut carm. 
7, 2 „satis superque u , contra v. 10 „satis et super"; carm. 
15, 10 „bonis malisque"; carm. 45, 15 „maior acriorque"; 
semel in pronominibus carm. 35, 6 „sui meique"; bis in 
verbis carm. 23, 22 „teras fricesque" et carm. 24, 9 „abiice 
elevaque". 

Quater in medio versu similiter legimus carm. 11, 17 
„vivat valeatque"; carm. 41, 6 „amicos medicosque"; carm. 
42 22 „ratio modusque" ; carm. 47, 2 „scabies famesque". 

Nonnullis locis Catullus bis eadem coniunctione „que" 
in versus fine utitur ut carm. 15, 19 „raphanique mugilesque"; 
carm. 17, 9 „caputque pedesque"; carm. 32, 11 „tunicamque 
palliumque"; carm. 57, 2 „pathicoque Caesarique" ; carm. 64^201. 



42 



„seque suosque" ; simili modo carm. 66, 40 „teque tuumque 
caput"; carm. 76, 8 „haec a te dictaque factaque sunt". 

Pro „et-et" utitur Catullus carm. 64, 205 „et-atque": 
„et tellus atque horrida-aequora" ; pro „neque-neque" sinii- 
liter carm. 10, 4 „non-neque": „non sane inlepidum neque 
invenustum". 

Quod supra de coniunctione „que" disserui, eodem 
modo dici potest de „ve" in comparativis ut carm. 9, 11 
„quid me laetius est beatiusve"; carm. 13, 10 „seu quid 
suavius elegantiusve est". 

Carm. 30, 4: 
— „Nec facta impia fallacum hominum coelicolis placent:" — 
poeta „nec" pro „non tt scripsit, quod iam Achilles Statius 
fol. pag. 83 annotat: „Nec, proNon, posuit more veterum." 
Idem valet in „nec funera" carm. 64, 83, quae verba Orel- 
lius 4 ) ita interpretatur : „Dictum est, ut nec mancipi, fur 
nec manifestus, pro non funera. Graecos imitatur non tam 
viva funera significans, quam corpora miserrimae morti 
destinata". 

Inusitate Catullus carm. 4, 19 „sive t: omittit scribens 
„laeva sive dextera" pro „sive laeva sive dextera", quod 
iam Antonius Muretus fol. pag. 18 vidit: „omisit alterum, 
siue, usitatius enim erat, siue laeua siue dextera". 

Coniunctio „ut" primum apud Catullum significat „ubi" 
vel „qua parte", graece „iVa", qui usus apud eum solum 
extare videtur ut carm. 11, 3 et carm. 17, 10. 6 ) Deinde 
„ut" ponit pro „quam" vel „quo modo" ut carm. 61, 152; 
167; 62, 8; 12; 66, 3—5; 30. Tertium legimus „ut" pro 
„quum" carm. 63, 2; 6; 74. 

In comparationibus Catullus plerumque ^velut" vel 
„veluti' c utitur. 



*) Eclog. Poet. Lat Turici 1833* pag. 97. 

5 ) Palladius Fuscus pag. 51 et Antonius Muretus foL, pag. 52. 

„Si" carm. 14, 17 „si luxerit" non est coniunctio con- 
ditionalis sed temporalis pro „simul ac u . 6 ) 

Coniunctio „quamvis tt carm. 12, 5 aut habeat vim 
nostri: „gleichwohl tt necesse est, aut Catullus inusitate in- 
dicativo pro coniunctivo usus est. 

Pro „simul ut u , „simulac u vel „simul atque u quater 
apud Catullum simplex „simul u extat, qui usus raro repe- 
ritur: carm. 21, 5; 22, 15; 63, 45; 64, 31. 

Interrogationem Catullus non cum „cur u sed cum 
„quare tt introducere solet ut carm. 23, 15; 69, 1; contra 
v. 10 „cur tt ; 76, 10; 80, 1; 85, 1; 89, 4; 6. Carm. 69, 9; 
72, 5; 107, 3 „quare tt non est „cur tt , sed significat „qua re tt . 

Si carm. 62, 45: 
— „Sic virgo , dum intacta manet, dum cara suis est; tt — 
lectio est recta, in verbis „dum cara suis est" coniunctio 
„dum tt habet vim demonstrativam, qui usus apud alios scrip- 
tores mihi non est notus. 

In verbis „si optima fias tt carm. 75, 3 exspectamus 
pro ^si" ^etiamsi*, nam hoc loco non est conditio, quae 
postulat „si% sed concessio. 

In verbis Catullus saepe ^nihil* et „nil" utitur, ut ne- 
gationem augeat, ut carm. 15, 6 ^nihil veremur"; carm. 
16, 6 ^nihil necesse est*; carm. 30, 2 ^nil miseret"; carm. 
42,21 ^nihil movetur"; carm. 88, 7 ^nihil est" ; carm. 93, 1 
„nil studeo*; carm. 64, 146; 148. 



6) Schultz. Lat Sprachl. pag. 444. §. 844. Anm. 8. 

